open-index/open-wikipedia-markdown huggingface dataset:
যমুনা নদী (বাংলাদেশ)

right|175px|thumb|মানচিত্রে বাংলাদেশের প্রধান নদীসমূহ যমুনা সহ দেখাচ্ছে
**যমুনা** বাংলাদেশের প্রধান তিনটি নদীর একটি। এটি ব্রহ্মপুত্র নদের প্রধান শাখা। বাংলাদেশ পানি উন্নয়ন বোর্ড (*পাউবো*)কর্তৃক যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৬।

## প্রবাহ
alt=|থাম্ব|যমুনা সেতু
যমুনার উৎপত্তি ফুলছড়ি উপজেলার এরেন্ডাবাড়ী ইউনিয়ন থেকে। গোয়ালন্দের কাছে পদ্মা নদীর সাথে মিশেছে। এর পূর্ব নাম জোনাই। ১৭৮৭ সালে ভূমিকম্পে যমুনা নদী সৃষ্টি হয় যা রাজশাহী অঞ্চল ও ঢাকা অঞ্চল আলাদা হয় (সূত্র পাবনা জেলার ইতিহাস)। উৎপত্তিস্থল হতে এর দৈর্ঘ্য ১৫০ কিলোমিটার। এই নদী শিবালয় উপজেলার পদ্মা নদীতে পতিত হয়েছে। 

যমুনা নদীর সর্বাধিক প্রস্থ ১২০০০ মিটার(আরিচা) যমুনার প্রধান উপনদী গুলো হল তিস্তা, ধরলা, করতোয়া, আত্রাই, সুবর্ণশ্রী। করতোয়া যমুনার দীর্ঘতম এবং বৃহত্তম উপনদী।

## আরও দেখুন
* যমুনা বহুমুখী সেতু
* বাংলাদেশের নদীর তালিকা
* যমুনা নদী (ভারত)

## তথ্যসূত্র

## বহিঃসংযোগ

বিষয়শ্রেণী:বাংলাদেশের নদী
বিষয়শ্রেণী:শিবালয় উপজেলা
পদ্মা নদী

**পদ্মা** বাংলাদেশের প্রধান নদী। এটি হিমালয়ে উৎপন্ন গঙ্গানদীর প্রধান শাখা এবং বাংলাদেশের  দীর্ঘতম নদী। বাংলাদেশের গুরুত্বপূর্ণ শহর রাজশাহী এই পদ্মার উত্তর তীরে অবস্থিত। বাংলাদেশে নদীটির দৈর্ঘ্য ৩৪১ কিলোমিটার (নদী রক্ষা কমিশন রিপোর্ট ২০২৩)  ,গড় প্রস্থ ১০ কিলোমিটার এবং নদীটির প্রকৃতি সর্পিলাকার।

বাংলাদেশ পানি উন্নয়ন বোর্ড বা "পাউবো" কর্তৃক পদ্মা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩২। রাজা রাজবল্লভের কীর্তি পদ্মার ভাঙ্গনের মুখে পড়ে ধ্বংস হয় বলে পদ্মার আরেক নাম কীর্তিনাশা।

## গতিপ্রকৃতি
thumb|বাংলাদেশে প্রধান নদীসমূহ|283x283পিক্সেল

হিমালয়ের গঙ্গোত্রী হিমবাহ থেকে উৎপন্ন গঙ্গা নদী চাঁপাইনবাবগঞ্জ জেলা দিয়ে বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরও পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।

## দৈর্ঘ্য

পদ্মা বাংলাদেশের প্রথম  দীর্ঘতম নদী, এর দৈর্ঘ্য ৩৪১ কিলোমিটার।[নদী কমিশন রিপোর্ট ২০২৩]

## উপনদী এবং শাখানদী

পদ্মার প্রধান উপনদী মহানন্দা  এবং পুনর্ভবা। মহানন্দা উপনদীটি চাঁপাইনবাবগঞ্জ জেলা এবং পুনর্ভবা বাংলাদেশ ও ভারতের পশ্চিমবঙ্গের উপর দিয়ে প্রবাহিত হচ্ছে। পদ্মার বিভিন্ন শাখানদীর মধ্যে গড়াই, বড়াল, আড়িয়াল খাঁ, কুমার, মাথাভাঙ্গা, কপোতাক্ষ ইত্যাদি অন্যতম। আবার পদ্মার বিভিন্ন প্রশাখা নদীসমূহ হলো- মধুমতী, পশুর, ভৈরব ইত্যাদি। এই নদীগুলো কুষ্টিয়া, রাজবাড়ী, যশোর, সাতক্ষীরা, ঝিনাইদহ, নড়াইল, মাগুরা, বাগেরহাট, গোপালগঞ্জ, ফরিদপুর, মাদারীপুর, শরীয়তপুর, বরিশাল, পটুয়াখালী ইত্যাদি জেলার উপর দিয়ে বিস্তৃতি লাভ করেছে।

## সাহিত্যে পদ্মা নদী

মানিক বন্দ্যোপাধ্যায় এর বিখ্যাত উপন্যাস পদ্মা নদীর মাঝি এই নদীর তীরের মানুষের জীবনকে কেন্দ্র করেই লেখা।
পদ্মার নৈসর্গিক ও প্রাকৃতিক সৌন্দর্য নানাভাবে প্রভাবিত করেছে কবি কাজী নজরুল ইসলামকে। তার বিখ্যাত কিছু গানে পদ্মার হারানো ঐতিহ্য ও সৌন্দর্য্য ফুটে উঠেছে।
প্রখ্যাত কথাসাহিত্যিক আবু ইসহাক রচিত "পদ্মার পলিদ্বীপ" উপন্যাসটির উপজীব্য পদ্মার পাড়ের সাধারণ মানুষের জীবনযাত্রা। 

## চিত্রসংগ্রহ

চিত্র:Sky over river padma.jpg|thumb|পদ্মা নদীর নৈসর্গিক দৃশ্য
চিত্র:Padma river in Rajshahi Bangladesh.jpeg|thumb|পদ্মা নদীতে খেয়া পারাপারের দৃশ্য
চিত্র:পদ্মা নদী, রাজবাড়ী .jpg|thumb|পদ্মা নদীর রাজবাড়ী অংশে সূর্যাস্ত
চিত্র:Bankside_of_Padma_River_Bangladesh.jpg|thumb|পদ্মা নদীর ধূলশুড়া অংশে সূর্যাস্ত


## আরও দেখুন
* পদ্মা সেতু
* মেঘনা নদী
* যমুনা নদী

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের নদী
বিষয়শ্রেণী:পশ্চিমবঙ্গের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:আন্তঃসীমান্ত নদী
বিষয়শ্রেণী:বঙ্গোপসাগর
বিষয়শ্রেণী:রাজশাহী জেলা
কোষকঙ্কাল

**কোষকঙ্কাল** () কোষের ভেতরে সাইটপ্লাজমে অবস্থিত তন্তুসমূহের সমষ্টি, যা কোষের আকৃতি রক্ষা, বিভিন্ন অঙ্গাণুর সমন্বয় সাধন, চলন, ইত্যাদি কাজের দায়িত্ব পালন করে।বিজ্ঞানি কোলতজফ প্রথম সাইটোস্কেলেটোন[cytoskeleton]শব্দটি ব্যবহার করেন।।সাধারনত প্রোটিন নির্মিত ৩ ধরনের সুত্রক নিয়ে কোষ কোষকংকাল গঠিত ।কোষঝিল্লি অতিক্রম কিরে কোষের ভিতরে ঢুকলে প্রথমেই কোষকঙ্কাল নজরে পড়বে। কোষকঙ্কাল ভিতর থেকে কোষটাকে ধরে রাখে।এগুলো অ্যাকটিন, মায়োসিন, টিউবিউলিন ইত্যাদি প্রোটিন দিয়ে কোষকঙ্কালের বিভিন্ন ধরনের তন্তু নির্মিত হয়।
তন্তুগুলোতে প্রোটিন থাকে। যদিও নাম দেখে মনে হয় যে কোষকঙ্কাল একটি স্থায়ী গঠন, কিন্তু এটি আসলে পরিবর্তনশীল। এর বিভিন্ন অংশ ধ্বংস হয় আবার সৃষ্টি হয়। এর উদ্ভব প্রোক্যারিওট থেকে ইউক্যারিওট বিবর্তনের সময়।

সাইটোকঙ্কাল তিনপ্রকার:
* অ্যাকটিন সূক্ষ্মতন্তু (Actin microfilament): ৬-৯ ন্যানোমিটার ব্যাস
* অন্তর্বতী তন্তু (intermediate filament)
* সূক্ষ্মনালিকা (microtubule): ~২৫ ন্যানোমিটার ব্যাস

## তথ্যসূত্র

বিষয়শ্রেণী:কোষ জীববিজ্ঞান
অষ্টগ্রাম উপজেলা

**অষ্টগ্রাম** বাংলাদেশের কিশোরগঞ্জ জেলার অন্তর্গত একটি উপজেলা।

## অবস্থান ও আয়তন
অষ্টগ্রাম উপজেলা একটি হাওড় বেষ্টিত যোগাযোগ বিচ্ছিন্ন উপজেলা। যার ভৌগোলিক অবস্থান ২৪°১৬' উত্তর অক্ষাংশ এবং ৯১°০৭' পূর্ব দ্রাঘিমাংশে। অষ্টগ্রাম উপজেলার উত্তরে ইটনা উপজেলা, দক্ষিণে ব্রাহ্মণবাড়িয়া জেলার নাসিরনগর উপজেলা, পূর্বে হবিগঞ্জ জেলার লাখাই উপজেলা ও বানিয়াচং উপজেলা, পশ্চিমে বাজিতপুর উপজেলা ও নিকলী উপজেলা।

## প্রশাসনিক এলাকা
thumb|অষ্টগ্রাম উপজেলার মৌজা জিওকোড ম্যাপ

এই উপজেলার ইউনিয়নগুলো হচ্ছে -
* ১নং দেওঘর ইউনিয়ন
* ২নং কাস্তুল ইউনিয়ন
* ৩নং অষ্টগ্রাম সদর ইউনিয়ন
* ৪নং বাংগালপাড়া ইউনিয়ন
* ৫নং কলমা ইউনিয়ন
* ৬নং আদমপুর ইউনিয়ন
* ৭নং খয়েরপুর-আব্দুল্লাপুর ইউনিয়ন
* ৮নং পূর্ব অষ্টগ্রাম ইউনিয়ন

## ইতিহাস
**অষ্টগ্রাম**, প্রাচীনকাল থেকেই খুব বিখ্যাত একটি উপজেলা হিসেবে পরিচিত। এখানে যুগে যুগে বহু জমিদারের বসবাস ছিল। বাংলাদেশের দ্বিতীয় বৃহত্তর উপজেলা এটি। এখানকার পনিরের সুনাম সমগ্র দেশে বিরাজমান। অষ্টগ্রামে অনেক সুফি সাধকরা ইসলাম প্রচার করতে এসে এখানেই থেকে গিয়েছিলেন। মাজারের গ্রাম হিসাবেও এই উপজেলার সুনাম সর্বত্র বিরাজমান।
## যোগাযোগ
থাম্ব|ইটনা, মিঠামইন ও অষ্টগ্রাম উপজেলাকে সংযোগকারী আবুরা সড়ক বা অল ওয়েদার সড়ক
অষ্টগ্রাম উপজেলাটি চতুর্দিক থেকে পানি দ্বারা বেষ্টিত। তাই এর যাতায়াতের একমাত্র মাধ্যমই ছিলো জলপথ। তবে সম্প্রতি অষ্টগ্রাম টু বাজিতপুর মৌসুমি রাস্তা হওয়ায় এলাকার মানুষেরা প্রায় আট মাসই স্থলপথ ব্যবহার করতে পারে। তবে বর্ষাকালে জনপদটির একমাত্র বাহন হলো নৌকা এবং স্পিডবোট।

কিন্তু এখন অষ্টগ্রাম-মিঠামইন-ইটনা তিন উপজেলাকে সাবমারসিবল সড়কের মাধ্যমে যুক্ত করে দেওয়ায়, ১২ মাসই যাতায়াত করা যায়, এক উপজেলা হতে অন্য উপজেলার সাথে। তাছাড়াও কিশোরগঞ্জ সদর, ঢাকা কিংবা অন্যান্য অঞ্চলের সাথেও চলাচলের ব্যাপক সুবিধা হয়েছে অষ্টগ্রামের মানুষদের। ২০২০ সালের আগস্ট মাসে উদ্বোধন করা হয়েছে আবুরা সড়ক বা অল ওয়েদার সড়ক। এতে ইটনা, মিঠামইন ও অষ্টগ্রাম উপজেলা যুক্ত হয়েছে পরস্পরের সঙ্গে। ইতোমধ্যে সড়কটি পরিনত হয়েছে পর্যটন কেন্দ্রে।

## জনসংখ্যার উপাত্ত

পুরুষ ৫১.৪১%, মহিলা ৪৮.৫৯%; মুসলিম ৮২.৮৪%, হিন্দু১৫.৬৪%; পৌত্তলিক ও অন্যান্য ১.৫২%।

## শিক্ষা
কলেজ ২টি, উচ্চ বিদ্যালয় ৮ টি, মাদ্রাসা ১২টি, সরকারি প্রাথমিক বিদ্যালয় ৪৫টি, বেসরকারি প্রাথমিক বিদ্যালয় ৫টি।

## অর্থনীতি

অষ্টগ্রামের অর্থনীতি সাধারণত কৃষির উপর নির্ভরশীল। এছাড়া প্রবাসী রেমিট্যান্স এর উপরও অনেকটা নির্ভরশীল।

## দর্শনীয় স্থান

* হযরত মাওলানা সৈয়দ রিয়াজত উল্লাহ সাহেব (রহঃ) এঁর মাজার শরীফ। পূর্বঅষ্টগ্রাম, মোতায়েদ বাড়ি।
* রাষ্ট্রপতি আবদুল হামিদ পার্ক।

থাম্ব|300px|রাষ্ট্রপতি আব্দুল হামিদ সেতু
* রাষ্ট্রপতি আব্দুল হামিদ সেতু।
* হযরত শাহ কুতুবউদ্দিন আউলিয়ার মাজার শরীফ।
* পূর্ব অষ্টগ্রাম মেঘলা দীঘি নামক একটি বিশাল পুকুর যার বিস্তৃতি প্রায় ১০০০ শতাংশ জমি নিয়ে।
* জব্বার মঞ্জিল, মধ্য অষ্টগ্রাম
* উত্তর হাওড়, অষ্টগ্রাম।

## তথ্যসূত্র


বিষয়শ্রেণী:কিশোরগঞ্জ জেলার উপজেলা
অভয়নগর উপজেলা

**অভয়নগর উপজেলা** বাংলাদেশের যশোর জেলার অন্তর্গত একটি উপজেলা।

## অবস্থান ও আয়তন
এই উপজেলার উত্তরে যশোর সদর উপজেলা ও নড়াইল সদর উপজেলা, দক্ষিণে খানজাহান আলী থানা, ডুমুরিয়া উপজেলা, দিঘলিয়া উপজেলা ও ফুলতলা উপজেলা, পূর্বে নড়াইল জেলার নড়াইল সদর উপজেলা ও কালিয়া উপজেলা, পশ্চিমে যশোর সদর উপজেলা ও মণিরামপুর উপজেলা।

## ''ইতিহাস''
১১ শিব মন্দির বা একাদশ শিব মন্দির। যশোরের অভয়নগরের ঐতিহাসিক স্থাপনা। এর সঙ্গে জড়িয়ে আছে একটি উপজেলার নামকরণের ইতিহাস। জড়িয়ে আছে এক দুঃখী রাজকুমারীর দুঃখগাঁথা। যেখানে দাঁড়ালে আজও শোনা যায় রাজকুমারীর কষ্টের ভারী নিঃশ্বাস। আজও সেখানকার সবুজ সিক্ত হয় রাজকুমারীর চোখের জলে।

সেই নোনা জলে সিক্ত উপাখ্যান জানতে আপনাকে ঘড়ির কাঁটা ঘুরিয়ে ফিরে যেতে হবে তিনশ বছর পূর্বে। আঠারো শতকের গোড়ার দিককার কথা। মুঘল আক্রমণে পরাজিত ও বন্দী হয়েছেন যশোরের তৎকালীন প্রতাপশালী রাজা প্রতাপাদিত্য। জীবন বাঁচাতে রাজার বংশধরেরা যশোরের নানা দিকে ছড়িয়ে পড়েছে। রাজার এক বংশধর নীলকণ্ঠ রায় আশ্রয় নিলেন ভৈরব নদের তীরবর্তী অঞ্চলে।

ইতোমধ্যে রাজা নীলকণ্ঠের ঘরে জন্ম নিলো এক রাজকন্য৷ নাম অভয়া৷ ভৈরব নদের আলো হাওয়ায় বড় হয়ে উঠলো অভয়া। বিয়ের ক্ষণ এলো রাজকুমারীর। বিয়ে ঠিক হলো পার্শ্ববর্তী চিত্রা নদীর তীর ঘেঁষা অঞ্চল নড়াইলের জমিদার বংশের নীলাম্বর রায়ের সঙ্গে। কিন্তু অদৃষ্টের নির্মম পরিহাসে বিয়ের কিছুদিন পরেই মারা যান নীলাম্বর রায়। বিধবা হলেন অভয়া দেবী।

ছোটবেলা থেকেই অভয়া দেবী ছিলেন ধার্মিক। তিনি ছিলেন দেবতা শিবের উপাসক। বিধবা হওয়ার পর অভয়া দেবী চোখের জল মুছে পূজা অর্চনায় মন দিলেন। পিতার কাছে শিব মন্দির তৈরি করে দেওয়ার আবদার করলেন। পিতা নিঃসঙ্গ কন্যার আবদার পূরণে বিলম্ব করলেন না। ভৈরব নদের তীরে ১১ টি শিব মন্দির তৈরি করে দিলেন। এলাকার নাম রাখলেন অভয়ানগর। কালক্রমে যা অভয়নগর হিসেবেই মানুষ জানে

## প্রশাসনিক এলাকা
thumb|অভয়নগর উপজেলার মৌজা জিওকোড ম্যাপ

অভয়নগর উপজেলা একটি পৌরসভা এবং ৮টি ইউনিয়ন নিয়ে গঠিত।

পৌরনভার নাম- নওয়াপাড়া পৌরসভা। যেটা ৯টি ওয়ার্ড নিয়ে গঠিত।

এই উপজেলার ইউনিয়নগুলো হচ্ছে -

# পায়রা ইউনিয়ন
# চলিশিয়া ইউনিয়ন
# প্রেমবাগ ইউনিয়ন
# বাঘুটিয়া ইউনিয়ন, অভয়নগর
# শুভরাড়া ইউনিয়ন
# শ্রীধরপুর ইউনিয়ন
# সিদ্ধিপাশা ইউনিয়ন
# সুন্দলী ইউনিয়ন

## শিক্ষা
# পায়রাহাট ইউনাইটেড কলেজ
# জামিয়া আরাবিয়া মুহিউল ইসলাম
# ভবদহ মহাবিদ্যালয় ।
# নওয়াপাড়া কলেজ।
# মহাকাল পাইলট কলেজিয়েট স্কুল।
# নওয়াপাড়া মডেল কলেজ।
# কম্পিউটার লিটল জুয়েলস্ স্কুল
# নওয়াপাড়া মডেল হাইস্কুল।
# শংকরপাশা হাইস্কুল।
# পায়রা ইসলামীয়া ফাজিল (ডিগ্রী) মাদ্রাসা।
# কোটা সিনিয়র ফাজিল (ডিগ্রী) মাদ্রাসা।
# গাজীপুর রউফিয়া কামিল মাদ্রাসা।
# আহম্মদ আলী সরদার মাধ্যমিক বিদ্যালয়।
# নওয়াপাড়া মাধ্যমিক বিদ্যালয়
# শেখ আব্দুল ওহাব মডেল কলেজ।

## অর্থনীতি
যশোর জেলার অন্যাতম একটি নদী বন্দর এই উপজেলাতে অবস্থিত। যার মাধ্যমে প্রতিদিন শত শত কোটি টাকার পণ্য আমদানি ও রফতানি হয়। বাংলাদেশের অর্থনীতির চাকা সচল রাখতে এই নদী বন্দর গুরুত্বপূর্ণ ভূমিকা পালন করছে। আমদানীকৃত পণ্যের মধ্যে সার,সিমেন্ট,পাথর,কয়লা,গম,ভূট্রা অন্যতম।

## উল্লেখযোগ্য ব্যক্তিত্ব
* কিরণচন্দ্র মুখোপাধ্যায় (১৮৯৩ - ১২ ডিসেম্বর, ১৯৫৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

## চিকিৎসা কেন্দ্র
১.অভয়নগর উপজেলা সরকারি হাসপাতাল।

২.এল.বি হাসপাতাল।

৩.ফাতেমা ক্লিনিক।

৪.সার্জিকাল ক্লিনিক।

## তথ্যসূত্র

## বহিঃসংযোগ
* 


বিষয়শ্রেণী:যশোর জেলার উপজেলা
বিষয়শ্রেণী:যশোর জেলা
আগৈলঝাড়া উপজেলা

**আগৈলঝাড়া** বাংলাদেশের বরিশাল জেলার অন্তর্গত একটি উপজেলা।

## অবস্থান ও আয়তন
উত্তরে মাদারীপুর জেলার ডাসার উপজেলা, দক্ষিণে উজিরপুর উপজেলা, পূর্বে গৌরনদী উপজেলা ও উজিরপুর উপজেলা, পশ্চিমে গোপালগঞ্জ জেলার কোটালীপাড়া উপজেলা।

## প্রশাসনিক এলাকা
আগৈলঝাড়া উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম আগৈলঝাড়া থানার আওতাধীন।

;ইউনিয়নসমূহ:
* ১নং রাজিহার
* ২নং বাকাল
* ৩নং বাগধা
* ৪নং গৈলা
* ৫নং রত্নপুর

## জনসংখ্যার উপাত্ত
২০১১ সালের আদমশুমারি অনুযায়ী আগৈলঝাড়া উপজেলার মোট জনসংখ্যা ১,৪৯,৪৫৬ জন। এর মধ্যে পুরুষ ৭২,৪২১ জন এবং মহিলা ৭৭,০৩৫ জন। মোট পরিবার ৩২,৮৩৯টি।

## শিক্ষা
২০১১ সালের আদমশুমারি অনুযায়ী আগৈলঝাড়া উপজেলার সাক্ষরতার হার ৬২.৯%।

## শিক্ষা প্রতিষ্ঠান
;মাধ্যমিক বিদ্যালয়
* ভেগাই হালদার পাবলিক একাডেমী (১৯১৯)
* আগৈলঝাড়া শ্রীমতি মাতৃ মঙ্গল বালিকা মাধ্যমিক বিদ্যালয় (১৯৬১)
* গৈলা মডেল মাধ্যমিক বিদ্যালয় (১৮৯৩)
* বাকাল নিরঞ্জন বৈরাগী মাধ্যমিক বিদ্যালয় (১৯৯১)
* বাহাদুরপুর মাধ্যমিক বিদ্যালয় (১৯৪১)
* মোল্লাপাড়া উচ্চ বিদ্যালয় (১৯৫৯)
* বাশাইল মাধ্যমিক বিদ্যালয় (১৯৬২)
* সেরাল মাধ্যমিক বিদ্যালয় (১৯৬৫)
* রামানন্দের আঁক মাধ্যমিক বিদ্যালয় (১৯৬৬)
* ডুমুরিয়া মাধ্যমিক বিদ্যালয় (১৯৬৬)
* বারপাইকা মাধ্যমিক বিদ্যালয় (১৯৬৭)
* কোদালধোয়া মাধ্যমিক বিদ্যালয় (১৯৬৯)
* নাঘিরপাড় মাধ্যমিক বিদ্যালয় (১৯৭০)
* রাজিহার মাধ্যমিক বিদ্যালয় (১৯৭১)
* বাটরা প্রেমচাঁদ বালিকা মাধ্যমিক বিদ্যালয় (১৯৭২)
* সাহেবেরহাট মাধ্যমিক বিদ্যালয়	(১৯৯৭)
* টেমার মালেকা খাতুন বালিকা মাধ্যমিক বিদ্যালয় (১৯৭৮)
* আহুতি বাটরা পাবলিক একাডেমি (১৯৮৫)
* কাঠিরা আদর্শ বিদ্যানিকেতন (১৯৮৬)
* জোবারপাড় মাধ্যমিক বিদ্যালয়	(১৯৮৮)
* ঐচারমাঠ মাধ্যমিক বিদ্যালয় (১৯৮৯)
* রাংতা মাধ্যমিক বিদ্যালয় (১৯৯৪)
* রত্নপুর মাধ্যমিক বিদ্যালয় (১৯৯৫)
* ভালুকশী মাধ্যমিক বিদ্যালয় (১৯৯৭)
* বাগধা এসইএসডিপি মডেল মাধ্যমিক বিদ্যালয় (২০১১)

;উচ্চ মাধ্যমিক (কলেজ)
* আদর্শ মাধ্যমিক বিদ্যালয় ও কলেজ, মোহনকাঠী
* আস্কর কালীবাড়ী মাধ্যমিক বিদ্যালয় ও কলেজ
* বাগধা মাধ্যমিক বিদ্যালয় ও কলেজ
* বাহাদুরপুর নিশিকান্ত জেন উচ্চ মাধ্যমিক বিদ্যালয়
* বাশাইল কলেজ
* ছয়গ্রাম মাধ্যমিক বিদ্যালয় ও কলেজ
* পয়সা মাধ্যমিক বিদ্যালয় ও কলেজ
* শহীদ আব্দুর রব সেরনিয়াবাত ডিগ্রী কলেজ

## তথ্যসূত্র

## বহিঃসংযোগ
* 


বিষয়শ্রেণী:বরিশাল জেলার উপজেলা
আটঘরিয়া উপজেলা

**আটঘরিয়া উপজেলা** বাংলাদেশের পাবনা জেলার অন্তর্গত একটি উপজেলা।

## অবস্থান ও আয়তন
আটঘরিয়া উপজেলার ২৪°০৩´ থেকে ২৪°১২´ উত্তর অক্ষাংশ এবং ৮৯°১০´ থেকে ৮৯°২৫´ পূর্ব দ্রাঘিমাংশে অবস্থিত। ১৮৬.১৫ বর্গ কিলোমিটার। এ উপজেলার উত্তরে চাটমোহর উপজেলা ও ফরিদপুর উপজেলা, দক্ষিণে পাবনা সদর উপজেলা ও ঈশ্বরদী উপজেলা, পূর্বে সাঁথিয়া উপজেলা, পশ্চিমে ঈশ্বরদী উপজেলা ও নাটোর জেলার বড়াইগ্রাম উপজেলা।

### প্রশাসন
thumb|আটঘরিয়া উপজেলার মৌজা জিওকোড ম্যাপ

আটঘরিয়া থানা গঠিত হয় ১৩ জানুয়ারি ১৯১৫ সালে। উপজেলায় রূপান্তরিত হয় ১৯৮৩ সালে।

## প্রশাসনিক এলাকা
উপজেলার ইউনিয়নসমূহ
# মাজপাড়া ইউনিয়ন
# চাঁদভা ইউনিয়ন
# দেবোত্তর ইউনিয়ন
# একদন্ত ইউনিয়ন
# লক্ষ্মীপুর ইউনিয়ন

## জনসংখ্যা
২০১১ সালের আদমশুমারি মতে এই উপজেলার জনসংখ্যা ১,৫৭১২৫৪ জন।

### শিক্ষা প্রতিষ্ঠান
আটঘরিয়া উপজেলার শিক্ষাপ্রতিষ্ঠানের তালিকাঃ

*খিদিরপুর ডিগ্রি মহাবিদ্যালয় (১৯৯৫)
*দেবোত্তর ডিগ্রি মহাবিদ্যালয় (১৯৯৫) 
*আটঘরিয়া ডিগ্রি মহাবিদ্যালয় (১৯৭২) 
*খিদিরপুর টেকনিক্যাল অ্যান্ড বিজনেস  ম্যানেজমেন্ট কলেজ (২০০৩)
*আটঘরিয়া পাইলট উচ্চ বিদ্যালয় (১৯৫৪)
*দেবোত্তর পাইলট উচ্চ বিদ্যালয় (১৯৬৬)
*দেবোত্তর মডেল সরকারি প্রাথমিক বিদ্যালয় (১৮৮০)
*ত্বাহা ইসলামিয়া সিনিয়র মাদ্রাসা (১৯২৩) 
*একদন্ত ডিগ্রি কলেজ 
*ধলেশ্বর ইসলামিয়া দাখিল মাদ্রাসা (১৯২২)

*শিক্ষার*  গড় হার : ৫৬.৭%; পুরুষ ৫৮.৯%, মহিলা ৫৪.২%।

### মুক্তিযুদ্ধ
*মুক্তিযুদ্ধের ঘটনাবলি* ১৯৭১ সালে মাজপাড়া ইউনিয়নের বংশীপাড়া ঘাটে পাকসেনাদের সঙ্গে মুক্তিযোদ্ধাদের লড়াইয়ে ১ জন পাক অফিসার নিহত হয় এবং ১২ জন মুক্তিযোদ্ধা সহ ৩ জন গ্রামবাসি শহীদ হন।

### ''প্রাচীন নিদর্শনাদি ও প্রত্নসম্পদ''

*মৃধার মসজিদ (আটঘরিয়া),
*গোড়রী আদি দূর্গা মন্দির 
*বংশীপাড়া স্মৃতিসৌধ
*বিল চতরা
*বেরুয়ান জামে মসজিদ (বেরুয়ান), 
*বিশ্রামপুরী জামে মসজিদ (বিশ্রামপুরী শব্দটি খুঁজে পাওয়া যায় কবি ও কথাসাহিত্যিক 'মেওর বংশীরাজ' এর বেশকিছু রচনাবলীতে)।

## অর্থনীতি
এই উপজেলার অর্থনীতি প্রধানত কৃষিনির্ভর। প্রধান ফসল ধান, পাট, গম, ভুট্টা, আঁখ, পান, ডাল, সরিষা, বেগুন, আলু, কাঁচা মরিচ, পটল, পিঁয়াজ, রসুন, শাকসবজি।

*কুটিরশিল্প* তাঁতশিল্প, বাঁশশিল্প, বেতের কাজ, কাঠের কাজ, রেশম উৎপাদন শিল্প ইত্যাদি ক্ষুদ্র ও মাঝারি শিল্প কারখানা রয়েছে।

## উল্লেখযোগ্য ব্যক্তি
মেজর জেনারেল (অব:) নজরুল ইসলাম, মুহাম্মদ লোকমান হোসাইন (শিক্ষাবিদ ও লেখক), আমিনুল ইসলাম (সাবেক মেয়র), মুক্তিযোদ্ধা আনোয়ার হোসেন রেনু (সাবেক উপজেলা চেয়ারম্যান)মাওলানা জহুরুল ইসলাম খান, নায়েবে আমীর বাংলাদেশ জামায়াতে ইসলামী পাবনা জেলা, অবঃসুপার দেবোত্তর দাখিল মাদরাসা ও সাবেক চেয়ারম্যান উপজেলা পরিষদ আটঘরিয়া পাবনা . প্রমুখ।
## ঐতিহাসিক স্থান
* চন্দ্রনাথ সেনের জমিদার বাড়ি
* অধম রশীদ কটেজ (বাঙালি মুসলিম কবি ও কথাসাহিত্যিক 'মেওর বংশীরাজ 'র জন্মস্থান)।

## তথ্যসূত্র

## বহিঃসংযোগ
* 


বিষয়শ্রেণী:পাবনা জেলার উপজেলা
কাঞ্চনজঙ্ঘা

থাম্ব
**কাঞ্চনজঙ্ঘা** (নেপালি: कञ्चनजङ्घा /কঞ্চনজঙ্ঘা;) হিমালয় পর্বতমালার বঙ্গ হিমালয়ের অন্তর্গত একটি পর্বতশৃঙ্গ। এটি নেপালের দ্বিতীয় উচ্চতম পর্বতশৃঙ্গ, এবং ভারতের উচ্চতম পর্বতশৃঙ্গ, এবং এর উচ্চতা ৮,৫৮৬ মিটার। এটি ভারতের সিকিম রাজ্যের সঙ্গে নেপালের পূর্বাঞ্চলীয় সীমান্তে অবস্থিত। হিমালয় পৰ্বতের এই অংশটিকে কাঞ্চনজঙ্ঘা হিমালয় বলা হয়। এর পশ্চিমে তামূর নদী, উত্তরে লহনাক চু নদী এবং জংসং লা শৃঙ্গ, এবং পূর্বদিকে তিস্তা নদী অবস্থিত।

কাঞ্চনজঙ্ঘা মাউন্ট এভারেস্টের ১২৫ কি.মি. পূর্ব-দক্ষিণ-পূর্ব দিকে অবস্থিত। এটা হিমালয়ের দ্বিতীয় উচ্চতম শৃঙ্গ। এর পাঁচটি মূল শৃঙ্গের মধ্যে তিনটি (মুখ্য, কেন্দ্ৰীয় এবং দক্ষিণ) নেপাল এবং ভারতের উত্তর সিক্কিম জেলা সীমান্তে অবস্থিত। অপর দুটি শৃঙ্গ নেপালের তাপ্লেজুং জেলায় অবস্থিত।

কাঞ্চনজঙ্ঘা ৮,০০০ মিটার (২৬,০০০ ফুট) এর অধিক উঁচু। পাঁচটি পর্বতচূড়ার কারণে একে "তুষারের পাঁচটি ঐশ্বৰ্য" বলা হয় এবং সিক্কিম এবং দার্জিলিংয়ের স্থানীয় লোকেরা একে পবিত্র মনে করে পূজা করে।

১৮৪২ সালের আগে কাঞ্চনজঙ্ঘাকে পৃথিবীর সৰ্বোচ্চ শৃঙ্গ বলে ধারণা করা হত, কিন্তু ১৮৪৯ সালে ভারতের বৃহৎ ত্রিকোণমিত্রিক জরীপে বহু পরীক্ষা-নিরীক্ষার পর জানা গেল যে পিক XV বলে পরিচিত মাউন্ট এভারেস্টই হচ্ছে পৃথিবীর উচ্চতম পর্বত শৃঙ্গ। আরো কিছু পুনঃনিরীক্ষণ করার পর ১৮৫৬ সালে আনুষ্ঠানিকভাবে ঘোষণা করা হয় যে কাঞ্চনজঙ্ঘা পৃথিবীর দ্বিতীয় উচ্চতম শৃঙ্গ।

১৯৫৫ সালের ২৫ মে মাসে ব্রিটিশ পৰ্বতারোহী দলের সদস্য জোয়ে ব্ৰাউন এবং জৰ্জ ব্যান্ড কাঞ্চনজঙ্ঘা আরোহণ করেন। তাদেরকে সিক্কিমের চজ্ঞাল বা ধৰ্মগুরুর বিশেষ অনুমতি নিতে হয়েছিল এবং এর কোনো মর্যাদাহানি করবে না চুক্তিবদ্ধ করে পৰ্বতারোহণ করেছিল। এই দলের অন্যান্য সদস্য হল- জন এঞ্জেলো জেকসন এবং টম মেকিনন। ১৯৮৬ সালের ১১ জানুয়ারি, জেৰ্জি কুকুচজকা এবং ক্ৰিজটোভ উয়িলিকি কাঞ্চনজঙ্ঘা প্ৰথম শীতকালীন আরোহণ করে।

## নামকরণ
কাঞ্চনজঙ্ঘা শব্দটি শুনে তৎসম 'কাঞ্চন + জঙ্ঘা' মনে হলেও আসলে নামটি সম্ভবতঃ স্থানীয় শব্দ "কাং চেং জেং গা" থেকে এসেছে, যার অর্থ তেনজিং নোরগে তার বই, *ম্যান অফ এভারেস্ট* (Man of Everest)-এ লিখেছেন "তুষারের পাঁচ ধনদৌলত"। এটির পাঁচ চূড়া আছে তাদের চারটির উচ্চতা ৮,৪৫০ মিটারের ওপরে। এ ধনদৌলত ঈশ্বরের পাঁচ ভান্ডারের প্রতিনিধিত্ব করে — স্বর্ণ, রূপা, রত্ন, শস্য, এবং পবিত্র পুস্তক।
## চিত্রশালা
থাম্ব|কাঞ্চজঙ্ঘার অপরূপ দৃশ্য-১
থাম্ব|কাঞ্চজঙ্ঘার অপরূপ দৃশ্য-২
থাম্ব|কাঞ্চজঙ্ঘার অপরূপ দৃশ্য-৩
থাম্ব|কাঞ্চজঙ্ঘার অপরূপ দৃশ্য-৪
থাম্ব|কাঞ্চজঙ্ঘার অপরূপ দৃশ্য-৫
থাম্ব|কাঞ্চজঙ্ঘার অপরূপ দৃশ্য-৬
থাম্ব|কাঞ্চজঙ্ঘার অপরূপ দৃশ্য-৭
থাম্ব|কাঞ্চজঙ্ঘার অপরূপ দৃশ্য-৮
থাম্ব|কাঞ্চজঙ্ঘার অপরূপ দৃশ্য-৯
থাম্ব|কাঞ্চজঙ্ঘার অপরূপ দৃশ্য-১০
থাম্ব|কাঞ্চজঙ্ঘার অপরূপ দৃশ্য-১১
থাম্ব|কাঞ্চজঙ্ঘার অপরূপ দৃশ্য-১২
থাম্ব|কাঞ্চজঙ্ঘার অপরূপ দৃশ্য-১৩
থাম্ব|কাঞ্চজঙ্ঘার অপরূপ দৃশ্য-১৪

## তথ্যসূত্র

বিষয়শ্রেণী:পবিত্র পর্বত
বিষয়শ্রেণী:এশিয়ার আন্তর্জাতিক পর্বত
বিষয়শ্রেণী:ভারত–নেপাল সীমান্ত
বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:ভারতের পর্বত
বিষয়শ্রেণী:হিমালয়ের আট-হাজারী পর্বতশৃঙ্গ
বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
বিষয়শ্রেণী:কোশি প্রদেশের পর্বত
বিষয়শ্রেণী:উত্তর-পূর্ব ভারতের পর্যটন
আড়াইহাজার উপজেলা

**আড়াইহাজার** বাংলাদেশের নারায়ণগঞ্জ জেলার অন্তর্গত একটি উপজেলা।

## অবস্থান ও আয়তন
। আড়াইহাজার উপজেলার উত্তরে নরসিংদী জেলার নরসিংদী সদর উপজেলা, দক্ষিণে সোনারগাঁও উপজেলা ও কুমিল্লা জেলার মেঘনা উপজেলা, পূর্বে ব্রাহ্মণবাড়িয়া জেলার বাঞ্ছারামপুর উপজেলা ও কুমিল্লা জেলার হোমনা উপজেলা, পশ্চিমে রূপগঞ্জ উপজেলা।

## প্রশাসনিক এলাকা
thumb|আড়াইহাজার উপজেলার মৌজা জিওকোড ম্যাপ

পৌরসভা : ০২টি [আড়াইহাজার ও গোপালদী]
মোট গ্রাম : ৩১৬টি, ইউনিয়নের সংখ্যা : ১০টি।
; পৌরসভা:
# আড়াইহাজার পৌরসভা
# গোপালদী পৌরসভা
; ইউনিয়ন সমূহ:
# সাতগ্রাম ইউনিয়ন
# দুপ্তারা ইউনিয়ন
# ফতেপুর ইউনিয়ন
# বিশনন্দী ইউনিয়ন
# মাহমুদপুর ইউনিয়ন
# হাইজাদী ইউনিয়ন
# উচিৎপুরা ইউনিয়ন
# খাদকান্দা ইউনিয়ন
# কালাপাহাড়িয়া ইউনিয়ন
# ব্রাহ্মন্দি ইউনিয়ন

## দর্শনীয় স্থানসমূহ
* বালিয়াপাড়া জমিদার বাড়ি
* গোপালদী জমিদার বাড়ি (সদাসদী জমিদার বাড়ি)
* সাতগ্রাম জমিদার বাড়ি
* মেঘনা নদী তীরের দৃশ্য যা বিশনন্দী ফেরীঘাট নামে পরিচিত।

## উল্লেখযোগ্য ব্যক্তিত্ব
* বেনজির আহমেদ – (কবি)
* আতাউর রহমান খান আঙ্গুর
* এমদাদুল হক ভূঁইয়া
* নজরুল ইসলাম বাবু

## জনসংখ্যার উপাত্ত
জনসংখ্যা : ৪,৬৭,৫৪৭ জন (২০২২ সালের পরিসংখ্যান অনুযায়ী)

## আরও দেখুন
* নারায়ণগঞ্জ জেলা
* ঢাকা বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 


বিষয়শ্রেণী:নারায়ণগঞ্জ জেলার উপজেলা
আলফাডাঙ্গা উপজেলা

**আলফাডাঙ্গা উপজেলা** বাংলাদেশের ফরিদপুর জেলার অন্তর্গত একটি উপজেলা।

## অবস্থান ও আয়তন
এই উপজেলার উত্তরে বোয়ালমারী উপজেলা ও চন্দনা-বারাশিয়া নদী, দক্ষিণে নড়াইল জেলার লোহাগড়া উপজেলা, পূর্বে গোপালগঞ্জ জেলার কাশিয়ানী উপজেলা ও বোয়ালমারী উপজেলা, পশ্চিমে নড়াইল জেলার লোহাগড়া উপজেলা ও মাগুরা জেলার মহম্মদপুর উপজেলা।

## ইতিহাস
বাংলাদেশের ১৩তম জেলা যশোরের অন্তর্গত ছিল বর্তমান (২০১১) আলফাডাঙ্গা উপজেলা। কবে কখন আলফাডাঙ্গার নামকরণ করা হয়েছিল তার সঠিক তথ্য জানা যায়নি। তবে কেউ কেউ বলেন মধুমতি নদীর কূলে "আলফা" নামক এক ধরনের লতানো ফুল ডাঙ্গায় ফুটতো এবং সেই ফুলের নামানুসারে আলফাডাঙ্গার নামকরণ করা হয়েছে। আবার অনেকে মনে করেন অল্পডাঙ্গা বা আলিফাডাঙ্গা থেকে আলফাডাঙ্গার নামকরণ করা হয়। ১৯৬০ সালে আলফাডাঙ্গা থানাকে ফরিদপুর জেলার সঙ্গে যুক্ত করা হয়। পূর্বে এটি ছিল যশোর জেলার নড়াইল মহকুমার আওতাধীন। ভৌগোলিক দিক থেকে আলফাডাঙ্গা একটি গুরুত্বপূর্ণ স্থান। এটি ইতিহাসের অনেক সাক্ষীবহন করে আছে।

## প্রশাসনিক এলাকা
thumb|আলফাডাঙ্গা উপজেলার মৌজা জিওকোড ম্যাপ

পৌরসভা ১টি, ইউনিয়ন ৬টি, মৌজা ৯২টি, গ্রাম ১২১টি। 
* আলফাডাঙ্গা পৌরসভা
**ইউনিয়ন গুলি হচ্ছে:**

# বুড়াইচ ইউনিয়ন
# গোপালপুর ইউনিয়ন
# আলফাডাঙ্গা ইউনিয়ন
# টগরবন্দ ইউনিয়ন
# বানা ইউনিয়ন
# পাঁচুরিয়া ইউনিয়ন

## শিক্ষা
আলফাডাঙ্গায় ৩ টি কলেজ রয়েছে।
# আলফাডাঙ্গা সরকারী ডিগ্রী কলেজ, আলফাডাঙ্গা আদর্শ কলেজ, কাজী সিরাজুল ইসলাম হোমিওপ্যাথিক কলেজ। শিক্ষার উন্নয়নে এই ৩ টি কলেজ বিশেষ ভূমিকা পালন করে আসছে। আলফাডাঙ্গা সরকারী ডিগ্রী কলেজ ১৯৮৬ সালে প্রতিষ্ঠিত হয়।

## নদনদী
আলফাডাঙ্গা উপজেলায় দুটি নদী আছে। সেগুলো হচ্ছে মধুমতি নদী ও চন্দনা-বারাশিয়া নদী।

## ঐতিহাসিক নিদর্শন
* চাঁদড়া জমিদার বাড়ি

### মীরগঞ্জ নীলকুঠি
মীরগঞ্জ নীলকুঠি আলফাডাঙ্গা উপজেলার বারাংকুলা ও ফলিয়া গ্রামের মধ্যবর্তী স্থানে বারাশিয়া নদী সংলগ্ন অবস্থিত। ফরিদপুর অঞ্চলের নীল চাষের প্রধান কার্যালয় ছিল মীরগঞ্জ নীলকুঠি। ১৮৩৩ সালের পরবর্তী সময়ে এই কুঠির আওতায় ৫২টি কুঠি ছিল। এখানে এক ইংরেজ সাহেবের সমাধী ছিল। কুঠি ঘিরে এখানে গড়ে উঠেছিল বাজার।

## উল্লেখযোগ্য ব্যক্তি

* আছাদুজ্জামান মিয়া - সাবেক জাতীয় নিরাপত্তা সংক্রান্ত সেলের প্রধান নির্বাহী
* আশরাফ আলি খান - কবি ও সাংবাদিক

## তথ্যসূত্র

## বহিঃসংযোগ
* 


বিষয়শ্রেণী:ফরিদপুর জেলার উপজেলা
আশাশুনি উপজেলা

**আশাশুনি** বাংলাদেশের সাতক্ষীরা জেলার অন্তর্গত একটি উপজেলা।

## অবস্থান ও আয়তন
আশাশুনি উপজেলার উত্তরে তালা উপজেলা, সাতক্ষীরা সদর উপজেলা, দক্ষিণে শ্যামনগর উপজেলা, পূর্বে খুলনা জেলার পাইকগাছা উপজেলা ও কয়রা উপজেলা, পশ্চিমে সাতক্ষীরা জেলার কালীগঞ্জ উপজেলা ও দেবহাটা উপজেলা।

## প্রশাসনিক এলাকা
thumb|আশাশুনি উপজেলার মৌজা জিওকোড ম্যাপ

* শোভনালী ইউনিয়ন
* বুধহাটা ইউনিয়ন
* কুল্যা ইউনিয়ন
* দরগাহপুর ইউনিয়ন
* বড়দল ইউনিয়ন
* আশাশুনি ইউনিয়ন
* শ্রীউলা ইউনিয়ন
* খাজরা ইউনিয়ন
* আনুলিয়া ইউনিয়ন
* প্রতাপনগর ইউনিয়ন
* কাদাকাটি ইউনিয়ন

## আশাশুনি উপজেলার নামকরণ

আশাশুনি  বাংলাদেশের খুলনা বিভাগের সাতক্ষীরা  জেলার একটি উপজেলা। এ উপজেলার নামকরণ নিয়ে চমৎকার একটি লোকগাথা প্রচলিত রয়েছে। ব্রিটিশ শাসনামলে বর্তমান আশাশুনি এলাকা ছিল প্রেসিডেন্ট বিভাগের ২৪ পরগনা জেলার ভালুকা পরগনার অন্তর্গত। সে সময় এই অঞ্চলটি ছিল মূলত পৃথিবীর সবচেয়ে বড় ম্যানগ্রোভ বন সুন্দরবনের অংশ। গভীর জঙ্গলে বেস্টিত এ অঞ্চলে বন্যপ্রাণী ও হিংস্র জন্তু-জানোয়ার ছাড়া মানুষের বসতি ছিল না। পরবর্তীতে এসব জঙ্গল কেটে মানুষের বসতী গড়ে উঠে। সৃষ্টি হয় আশাশুনি উপজেলার।

এ অঞ্চলের নামকরণ ও জনবসতি গড়ে ওঠার প্রাথমিক ইতিহাসে উল্লেখযোগ্য ভূমিকা রেখেছেন একজন কামেল ফকির, যার নাম ছিল আব্দুস সোবহান। কথিত আছে, তিনি তাঁর কিছু শিষ্য নিয়ে আশাশুনি মৌজার (তৎকালীন সুন্দববন) এই জঙ্গলে প্রবেশ করেন। শিষ্যদের নিয়ে ঘুরতে ঘুরতে দুটি বড় গাছ দেখতে পান। পরে গাছদুটির মধ্যে একটির নিচে তিনি তাঁর হাতের লাঠি, যেটিকে ‘‘আশা’’ বলা হতো, সেটি মাটিতে পুঁতে আস্তানা স্থাপন করেন।

এ এলাকায় তখন কাঠুরিয়া, মৌয়ালী, এবং বাওয়ালীরা বনের কাঠ, গোলপাতা, মধু ইত্যাদি সংগ্রহ করতে আসত। তারা বন্যপ্রাণীর আক্রমণ থেকে রক্ষা পেতে ফকির আব্দুস সোবহানের কাছস থেকে দোয়া নিতেন। দোয়া নিতে আসা মানুষরা তাঁকে ‘‘আশাগাড়া ফকির’’ নামে ডাকত। পাবর্তীতে ফকিরের আস্তানার কথা স্থানীয় মানুষের মধ্যে ছড়িয়ে পড়তে থাকে। ধীরে ধীরে আশাশুনি নামকরণে রূপান্তরিত হয়। কথিত আছে- প্রথমে ‘‘আশা’’ থেকে ‘‘শুনি’’ এবং পরে ‘‘আশাশুনি’’ নামটি প্রচলিত হয়।

এভাবে উল্লিখিত ফকিরের আস্তানার চারপাশে ধীরে ধীরে জনবসতি গড়ে উঠে। বন কাটার মাধ্যমে কৃষিজমি তৈরি হয়। বিভিন্ন ফসলের আবাদ শুরু হয়। স্থায়ীভাবে বসবাস শুরু করে মানুষ। পরবর্তীতে ব্রিটিশ শাসনামলে এ অঞ্চলে পরিচালিত জরিপে এটিকে ‘‘আশাশুনি’’ নামে পরিচিত করা হয়। তৎকালীন অফিস ও প্রশাসনিক কাগজপত্রেও এই নামটি রেকর্ডভুক্ত করা হয়। তখন থেকে অদ্যাবধি অফিস আদালতের কাগজপত্রে ‘‘আশাশুনি” নামের রেকর্ড দেখতে পাওয়া যায়। আশাশুনির ইতিহাস শুধু নামকরণেই সীমাবদ্ধ নয়, এটি একটি প্রাকৃতিক ও সামাজিক ঐতিহ্যবাহী এলাকা।

## উপজেলা স্বাস্থ্য কমপ্লেক্স
আশাশুনি উপজেলা স্বাস্থ্য কমপ্লেক্স  ৫০ শয্যাবিশিষ্ট সরকারি হাসপাতাল। এটি সাতক্ষীরা জেলার একটি গুরুত্বপূর্ণ স্বাস্থ্যসেবা কেন্দ্র, যা আশপাশের ইউনিয়ন এবং গ্রামাঞ্চলের জনগণকে সাশ্রয়ী ও মানসম্মত স্বাস্থ্যসেবা প্রদান করে। প্রতিদিন গড়ে শতাধিক রোগী এখানে চিকিৎসা নিতে আসেন। সকাল ৮টা থেকে দুপুর ২টা পর্যন্ত বহির্বিভাগ খোলা থাকে। এ ছাড়া ২৪/৭ জরুরি বিভাগ খোলা থাকে।যেকোনো ধরনের দুর্ঘটনা বা জরুরি অবস্থামোকাবিলায় প্রশিক্ষিত চিকিৎসক ও নার্সদের দল কাজ করে।

## তথ্যসূত্র

## বহিঃসংযোগ
* 


বিষয়শ্রেণী:সাতক্ষীরা জেলার উপজেলা
বিষয়শ্রেণী:সাতক্ষীরা জেলা
ইটনা উপজেলা

**ইটনা** বাংলাদেশের কিশোরগঞ্জ জেলার অন্তর্গত একটি বৃহৎ উপজেলা।
## ইতিহাস
প্রশাসন ইটনা থানা গঠিত হয় ১৯১৭ সালে। এটি উপজেলায় রূপান্তরিত হয় ১৯৮৩ সালে।
## অবস্থান ও আয়তন
ইটনা উপজেলাটির আয়তন ৫০৩ বর্গ কিলোমিটার। ইটনা উপজেলার উত্তরে নেত্রকোণা জেলার মদন উপজেলা ও খালিয়াজুড়ি উপজেলা, দক্ষিণে মিঠামইন উপজেলা ও করিমগঞ্জ উপজেলা, পূর্বে হবিগঞ্জ জেলার আজমিরীগঞ্জ উপজেলা ও সুনামগঞ্জ জেলার শাল্লা উপজেলা, পশ্চিমে তাড়াইল উপজেলা ও করিমগঞ্জ উপজেলা।

## প্রশাসনিক এলাকা
thumb|ইটনা উপজেলার মৌজা জিওকোড ম্যাপ

এই উপজেলার ইউনিয়ন সমূহ -

# রায়টুটি ইউনিয়ন
# ধনপুর ইউনিয়ন, ইটনা
# মৃগা ইউনিয়ন
# ইটনা ইউনিয়ন
# বড়িবাড়ী ইউনিয়ন
# বাদলা ইউনিয়ন
# এলংজুড়ি ইউনিয়ন
# জয়সিদ্ধি ইউনিয়ন
# চৌগাংগা ইউনিয়ন

## জনসংখ্যার উপাত্ত
জনসংখ্যাঃ ১৩২,৯৪৮; পুরুষ ৫২.১৪%, মহিলা ৪৭.৮৬%; মুসলিম ৮০%, হিন্দু ১৮%, বৌদ্ধ০.১২%, খ্রীষ্টান০.১২%; অন্যান্য ১.৭৬%।

## শিক্ষা
শিক্ষার জন্য রয়েছে স্কুল, কলেজ। প্রায় ৬৫% মানুষ শিক্ষিত।

কলেজ ১টি, উচ্চ বিদ্যালয় ৮টি, মাদ্রাসা ২১টি, সরকারি প্রাথমিক বিদ্যালয় ৪৪টি, বেসরকারি প্রাথমিক বিদ্যালয় ২০টি।

গড় সাক্ষরতা ২১.৫%; পুরুষ ২২.১%, মহিলা ২০.৭%।

## উল্লেখযোগ্য ব্যক্তিত্ব
# সিরাজুল ইসলাম (বীর বিক্রম)
# আতাউর রহমান খান (শিক্ষাবিদ)
# আনন্দ মোহন বসু
#এড. ফজলুর রহমান 
#আব্দুল হামিদ (সাবেক রাষ্ট্রপতি) 
#রেজওয়ান আহাম্মদ তৌফিক 
#গুরুদয়াল সরকার 
#মহেশ চন্দ্র গুপ্ত 
#নিহারঞ্জন 
## তথ্যসূত্র

## বহিঃসংযোগ
* 


বিষয়শ্রেণী:কিশোরগঞ্জ জেলার উপজেলা
উজিরপুর উপজেলা

**উজিরপুর উপজেলা** বাংলাদেশের বরিশাল জেলার একটি প্রশাসনিক এলাকা।

## অবস্থান ও আয়তন
বরিশাল জেলার উত্তরে গৌরনদী উপজেলা, দক্ষিণে বানারিপাড়া ও ঝালকাঠি সদর উপজেলা, পূর্বে বাবুগঞ্জ উপজেলা, পশ্চিমে পিরোজপুর জেলার নাজিরপুর উপজেলা ও গোপালগঞ্জ জেলার কোটালীপাড়া উপজেলা।

## ইতিহাস ও নামকরণ
উজিরপুর উপজেলাটি জেলা শহর থেকে ১৮ কিলোমিটার এবং রাজধানী ঢাকা থেকে ২৫৯ কিলোমিটার দুরে অবস্থিত। উপজেলাটির আয়তন ২৩৯.৩২ বর্গ কিলোমিটার। এখানে বসবাস করে ২ লক্ষ ৪১ হাজার ৩০০ জন মানুষ। উজিরপুরের নামকরণ হয়েছিল মূঘল আমলের উজির মাহমুদের "উজির" পদবীর উপর নির্ভর করে।

উজিরপুর উপজেলার মোট জনসংখ্যার ৭২শতাংশ মুসলিম, ২৪শতাংশ হিন্দু এবং ৪শতাংশ খ্রীষ্টান সম্প্রদায়ের লোক বসবাস করে। উপজেলা জুড়ে ৪৬০ টি মসজিদ, ১০৫টি মন্দির ও ১৯টি গীর্জা রয়েছে।
উজিরপুরের মানুষের বৈচিত্র্যময় জীবনযাত্রা ও প্রাকৃতিক সৌন্দর্যকে পরিপূর্ণ করে তুলেছে উপজেলার পাশ ঘেষে বয়ে যাওয়া সন্ধ্যা নদী।
উজিরপুর উপজেলার কৃষিজাত ফসলের মধ্যে পান উল্লেখযোগ্য। যা দেশব্যাপী বিখ্যাত।
এই উপজেলার ৭৮ শতাংশ লোক শিক্ষিত। যা দেশের অন্যসব উপজেলা থেকে অনেক এগিয়ে।
এখানে রয়েছে ১৮০ টি সরকারি প্রাথমিক বিদ্যালয়।আরও রয়েছে ৫০টি মাধ্যমিক বিদ্যালয়সহ ১৩টি কলেজ ও ২৩টি মাদরাসা।

## প্রশাসনিক এলাকা
উজিরপুর উপজেলায় বর্তমানে ১টি পৌরসভা ও ৯টি ইউনিয়নে ১২৫টি গ্রাম রয়েছে। সম্পূর্ণ উপজেলার প্রশাসনিক কার্যক্রম উজিরপুর থানার আওতাধীন।

;পৌরসভা:
* উজিরপুর

;ইউনিয়নসমূহ:
* ১নং সাতলা
* ২নং হারতা
* ৩নং জল্লা
* ৪নং ওটরা
* ৫নং শোলক
* ৬নং বরাকোঠা
* ৭নং বামরাইল
* ৮নং শিকারপুর উজিরপুর
* ৯নং গুঠিয়া

## জনসংখ্যার উপাত্ত
২০১১ সালের আদমশুমারি অনুযায়ী উজিরপুর উপজেলার মোট জনসংখ্যা ২,৩৪,৯৫৯ জন। এর মধ্যে পুরুষ ১,১৩,৫২৯ জন এবং মহিলা ১,২১,৪৩০ জন। মোট পরিবার ৫২,৯৫৯টি।

## সীমানা
উত্তরে গৌরনদী উপজেলা, পূর্বে বাবুগঞ্জ উপজেলা, দক্ষিণে বানারীপড়া ও ঝালকাঠী সদর উপজেলা এবং পশ্চিমে নাজিরপুর ও কোটালীপাড়া উপজেলা।

## শিক্ষা
২০১১ সালের আদমশুমারি অনুযায়ী উজিরপুর উপজেলার সাক্ষরতার হার ৬২.৫%।
## উল্লেখযোগ্য শিক্ষা প্রতিষ্ঠান
# ডব্লিউ বি ইউনিয়ন মডেল ইনস্টিটিউশন
# শেরে বাংলা পাইলট বালিকা বিদ্যালয়
# আলহাজ্ব বি এন খান কলেজ
# উজিরপুর মহিলা কলেজ
# বড়াকোঠা ইউনিয়ন ডিগ্রী কলেজ
# ধামুরা ডিগ্রী কলেজ
# গুঠিয়া আইডিয়াল ডিগ্রি কলেজ
# সরকারি শেরে বাংলা ডিগ্রী কলেজ, শিকারপুর।
# সৈয়দ আজিজুল হক ডিগ্রী কলেজ,হা বিবপুর।
# শোলক ভিক্টোরিয়া মাধ্যমিক বিদ্যালয়
# হাবিবপুর মাধ্যমিক বিদ্যালয় (১৯৩১)
# এইচ এম ইনস্টিটিউশন, হস্তিশুন্ড
# হস্তিশুন্ড ইসলামিয়া ফাজিল মাদ্রাসা।
# শহীদ স্মরণিকা ডিগ্রী কলেজ
# শহীদ স্মরণিকা মাধ্যমিক বিদ্যালয়
#দামোদরকাঠী আনোয়ারীয়া দাখিল মাদ্রাসা।
#কারফা পাবলিক একাডেমী।
#জল্লা ইউনিয়ন আইডিয়াল কলেজ।
#আবদুল মজিদ বহুমূখী মাধ্যমিক বিদ্যালয়

## দর্শনীয় স্থান

* সাতলার শাপলা বিল
* মোল্লা পার্ক
* গুঠিয়া মসজিদ -চাংগুরিয়া, গুঠিয়া
* উজিরপুরে ঐতিহ্যবাহী মা তাঁরা মন্দির

## উজিরপুরের পুরাকীর্তিসমূহ

* শিকারপুরের উগ্রতারা মন্দির
* পির ইদ্রাকের মাজার, ধামুরা
* দ্বাদশ শিবমন্দির, শোলক
* বাইতুল আমান মসজিদ, চাংগুরিয়া, গুঠিয়া

## উল্লেখযোগ্য ব্যক্তিত্ব

* নজরুলগীতি সম্রাট মানবেন্দ্র মুখোপাধ্যায়;
* ৯নং সেক্টর কমান্ডার মেজর এম এ জলিল
* আবদুল ওয়াদুদ সরদার বেইজ কমান্ডার ও    সাবেক সংসদ সদস্য,উজিরপুর।

## তথ্যসূত্র

## বহিঃসংযোগ
* 


বিষয়শ্রেণী:বরিশাল জেলার উপজেলা
উলিপুর উপজেলা

**উলিপুর উপজেলা** বাংলাদেশের কুড়িগ্রাম জেলার একটি প্রশাসনিক এলাকা। এটি দেশের বৃহৎ উপজেলা সমূহের মধ্যে একটি।

## অবস্থান ও আয়তন
কুড়িগ্রাম জেলা সদর হতে ১৮ কিলোমিটার দক্ষিণে ২৫°৩৩´ থেকে ২৫°৪৯´ উত্তর অক্ষাংশ এবং ৮৯°২৯´ থেকে ৮৯°৫১´ পূর্ব দ্রাঘিমাংশে উলিপুর উপজেলার অবস্থান। এ উপজেলার উত্তরে কুড়িগ্রাম সদর উপজেলা ও রাজারহাট উপজেলা, দক্ষিণে গাইবান্ধা জেলার সুন্দরগঞ্জ উপজেলা ও চিলমারী উপজেলা, পূর্বে রৌমারী উপজেলা ও ভারতের আসাম, পশ্চিমে রংপুর জেলার পীরগাছা উপজেলা ও গাইবান্ধা জেলার সুন্দরগঞ্জ উপজেলা।

## আয়তন
উলিপুর উপজেলার আয়তন ৫০৪.১৯ বর্গ কিলোমিটার।

## প্রশাসনিক এলাকা
thumb|উলিপুর উপজেলার মৌজা জিওকোড ম্যাপ

উলিপুর উপজেলায় রয়েছে একটি পৌরসভা, ১৩টি ইউনিয়ন পরিষদ, ১৪৭টি মৌজা এবং ৩৫৮টি গ্রাম। এ উপজেলার প্রশাসনিক কার্যক্রম উলিপুর থানাধীন।

;পৌরসভা:
* উলিপুর পৌরসভা
;ইউনিয়নসমূহ:
* দূর্গাপুর
* বেগমগঞ্জ
* বুড়াবুড়ি
* বজরা
* দলদলিয়া
* ধামশ্রেণী
* ধরণীবাড়ী
* গুনাইগাছ ইউনিয়ন
* হাতিয়া
* পান্ডুল
* সাহেবের আলগা
* তবকপুর
* থেতরাই

## জনসংখ্যার উপাত্ত
২০১১ সালের আদমশুমারী অনুযায়ী উলিপুর উপজেলার মোট জনসংখ্যা ৪,১০,৮৯০ জন। এর মধ্যে পুরুষ ১,৯৮,৬২৫ জন ও মহিলা	২,১২,২৬৫ জন।

## শিক্ষা
২০১১ সালের আদমশুমারি অনুযায়ী উলিপুর উপজেলার সাক্ষরতার হার ৫৫.৪০% (পুরুষ ৫৮.৪৫%, মহিলা ৫৩.৯১%)। এ উপজেলায় ৮টি কলেজ (১টি সরকারি কলেজ), ৬২টি মাধ্যমিক বিদ্যালয় (১টি সরকারি মাধ্যমিক বিদ্যালয়), ২৪২টি প্রাথমিক বিদ্যালয় (১১টি সরকারি প্রাথমিক বিদ্যালয়), ৫৫টি মাদ্রাসা (৪০টি দাখিল, ৬টি আলিম, ৮টি ফাজিল ও ১টি কামিল মাদ্রাসা) রয়েছে।
উলিপুর মহারানী স্বর্ণময়ী স্কুল এন্ড কলেজ

## অর্থনীতি

* মোট আবাদী জমির পরিমাণঃ ২৮,২৫০ একর
* অর্থকরী ফসলঃ ধান, গম, সবজি,আলু, পাঠ, আখ প্রভৃতি
* শিল্প প্রতিষ্ঠানের সংখ্যাঃ মোট ৭৩০টি, কুটির শিল্প- ৭৩০টি
* পেশাঃ প্রাধান পেশা হচ্ছে কৃষি কাজ,তাছারাও আছে চাকরিজীবী,কামার,কুমার,জেলে ইত্যাদি।
* পাকা রাস্তাঃ ১৮০কি. মি
* কাঁচা রাস্তাঃ ৪৪৬ কি. মি.
## দর্শনীয় স্থান
* জিয়া পুকুর
* জালার পীরের দরগাহ
* সাত দরগাহ মাজার
* প্রাচীন কাজির মসজিদ
* ঠাঁকুরবাড়ি মন্দির
* ব্রহ্মপুত্র নদ
* তিস্তা নদী
* নাওডাঙ্গার বিল
* দাগারকুটি বধ্যভূমি স্মৃতিসৌধ
* পাঁচপীর রেলওয়ে স্টেশন, দুর্গাপুর
* পানের বড়জ, পান্ডুল
* কাঁচারী পুকর
* কাশির খামার জমে মসজিদ
* বাহারের ঘাট
* টি বাধ, নাগরাকুড়া
* মুন্সিবাড়ি

## উল্লেখযোগ্য ব্যক্তি
* এ কে এম মাইদুল ইসলাম
* ভূপতি ভূষণ বর্মা
* আককাছ আলী সরকার
*শাহীন আলম - ২০২০ অনূর্ধ্ব-১৯ ক্রিকেট বিশ্বকাপ জয়ী বাংলাদেশ দলের অন্যতম পেসার

## আরও দেখুন

* কুড়িগ্রাম জেলা;
* রংপুর বিভাগ।

## তথ্যসূত্র

## বহিঃসংযোগ
* 
* কুড়িগ্রাম জেলা তথ্য বাতায়ন


বিষয়শ্রেণী:কুড়িগ্রাম জেলার উপজেলা
হোসেনপুর উপজেলা

**হোসেনপুর** বাংলাদেশের কিশোরগঞ্জ জেলার অন্তর্গত একটি উপজেলা।

## অবস্থান ও আয়তন
উত্তরে ময়মনসিংহ জেলার নান্দাইল উপজেলা, দক্ষিণে পাকুন্দিয়া উপজেলা, পূর্বে কিশোরগঞ্জ সদর উপজেলা, ও পশ্চিমে ময়মনসিংহ জেলার গফরগাঁও উপজেলা।

## প্রশাসনিক এলাকা
thumb|হোসেনপুর উপজেলার মৌজা জিওকোড ম্যাপ

হোসেনপুর উপজেলায় ০১টি পৌরসভা ও ০৬টি ইউনিয়ন পরিষদ রয়েছে। যথা-

**পৌরসভা**

* হোসেনপুর পৌরসভা 

**ইউনিয়নসমূহ**
#জিনারী ইউনিয়ন
#সিদলা ইউনিয়ন
#গোবিন্দপুর ইউনিয়ন, হোসেনপুর
#আড়াইবাড়ীয়া ইউনিয়ন
#শাহেদল ইউনিয়ন
#পুমদী ইউনিয়ন

## জনসংখ্যা
এই উপজেলার মোট জনসংখ্যা ১,৯১,২০৬ জন। এর মধ্যে পুরুষ ৯৩,৮২৩ জন এবং মহিলা ৯৭,৩৮৩ জন।

## উল্লেখযোগ্য ব্যক্তিত্ব

* ত্রৈলোক্যনাথ চক্রবর্তী – ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী
*বিচারপতি মোঃ মোজাম্মেল হোসেন – আইনবিদ এবং ২০তম প্রধান বিচারপতি
*মির্জা আব্বাস – ঢাকার সাবেক মেয়র এবং গণপূর্তমন্ত্রী, বর্তমান বিএনপির স্থায়ী কমিটির সদস্য
*আবদুস সালাম – মুক্তিযোদ্ধা, বিএনপির চেয়ারপার্সন খালেদা জিয়ার উপদেষ্টা ও ঢাকা মহানগর দক্ষিণ বিএনপি আহ্বায়ক
*আসাদুজমান খান – সাবেক পাটমন্ত্রী ও নৌপরিবহনমন্ত্রী, বাংলাদেশ আওয়ামী লীগের সাবেক সভাপতি

## ঐতিহাসিক নিদর্শন ও ঐতিহ্য
* গাংগাটিয়া জমিদার বাড়ি (মানব বাবুর বাড়ি)
*পিতলগঞ্জ চৌদার নীলের কুটি
*হোসেনপুর ব্রীজ
*হোসেনপুর কেন্দ্রীয় ঈদগাঁ 
*হোসেনপুর পুরাতন ব্রহ্মপুত্র নদ

## তথ্যসূত্র

## বহিঃসংযোগ
* 

বিষয়শ্রেণী:হোসেনপুর উপজেলা
বিষয়শ্রেণী:কিশোরগঞ্জ জেলার উপজেলা
কুলিয়ারচর উপজেলা

**কুলিয়ারচর উপজেলা** বাংলাদেশের কিশোরগঞ্জ জেলার অন্তর্গত একটি উপজেলা।

## অবস্থান ও আয়তন
এর উত্তরে বাজিতপুর উপজেলা, দক্ষিণে নরসিংদী জেলার বেলাবো উপজেলা ও ভৈরব উপজেলা, পূর্বে ভৈরব উপজেলা ও বাজিতপুর উপজেলা, পশ্চিমে কটিয়াদি উপজেলা ও বেলাবো উপজেলা।

## প্রশাসনিক এলাকা
thumb|কুলিয়ারচর উপউপজেলার মৌজা জিওকোড ম্যাপ

কুলিয়ারচর উপজেলার ১টি পৌরসভা ও ৬টি ইউনিয়ন রয়েছে; এগুলো হলোঃ 

কুলিয়ারচর পৌরসভা 

**ইউনিয়নসমূহ** 
* উছমানপুর ইউনিয়ন
* রামদী ইউনিয়ন
*গোবরিয়া আব্দুল্লাহপুর ইউনিয়ন
* সালুয়া ইউনিয়ন
* ছয়সূতি ইউনিয়ন
*ফরিদপুর ইউনিয়ন,কুলিয়ারচর
## স্বাস্থ্য সেবা প্রতিষ্ঠান সমূহ
*উপজেলা স্বাস্থ্য কমপ্লেক্স
## আরও দেখুন
* কিশোরগঞ্জ জেলা
* ঢাকা বিভাগ

## তথ্যসূত্র

## বহিঃসংযোগ
* 

বিষয়শ্রেণী:কুলিয়ারচর উপজেলা
বিষয়শ্রেণী:কিশোরগঞ্জ জেলার উপজেলা
মিঠামইন উপজেলা

**মিঠামইন** বাংলাদেশের কিশোরগঞ্জ জেলার অন্তর্গত একটি উপজেলা।

## অবস্থান ও আয়তন
এর উত্তরে ইটনা উপজেলা ও হবিগঞ্জ জেলার আজমিরীগঞ্জ উপজেলা, দক্ষিণে অষ্টগ্রাম উপজেলা, পূর্বে হবিগঞ্জ জেলার বানিয়াচং উপজেলা ও অষ্টগ্রাম উপজেলা, পশ্চিমে করিমগঞ্জ উপজেলা ও নিকলী উপজেলা।

## প্রশাসনিক এলাকা
thumb|মিঠামইন উপজেলার মৌজা জিওকোড ম্যাপ

মিঠামইন উপজেলায় ৭ টি ইউনিয়ন রয়েছে।
#গোপদিঘী ইউনিয়ন
#মিঠামইন ইউনিয়ন
#ঘাগড়া ইউনিয়ন, মিঠামইন
#ঢাকী ইউনিয়ন
#কেওয়ারজোর ইউনিয়ন
#কাটখাল ইউনিয়ন
#বৈরাটি ইউনিয়ন, মিঠামইন

## উল্লেখযোগ্য ব্যক্তিত্ব

*মোঃ আব্দুল হামিদ বাংলাদেশের রাষ্ট্রপতি
*রেদওয়ান আহমেদ তৌফিক এমপি
*

## তথ্যসূত্র

## বহিঃসংযোগ
* 

বিষয়শ্রেণী:মিঠামইন উপজেলা
বিষয়শ্রেণী:কিশোরগঞ্জ জেলার উপজেলা
নিকলী উপজেলা

**নিকলী উপজেলা** বাংলাদেশের কিশোরগঞ্জ জেলার অন্তর্গত একটি উপজেলা। নিকলীতে অবস্থিত নিকলী হাওর দেশের অন্যতম পর্যটন আকর্ষণ কেন্দ্র। বর্ষাকালে হাওরে পানি আসলে সারাদেশ থেকে পর্যটকরা হাওর ভ্রমণে আসেন।

## ইতিহাস
নিকলী ১৯৮১ সালে থানা হিসেবে গঠিত হয় এরপর ২৪ মার্চ ১৯৮৩ সালে এটিকে উপজেলায় উন্নীত করা হয়।

## অবস্থান ও আয়তন
এর আয়তন ২১৪.৪০ বর্গ কিলোমিটার যার উত্তরে করিমগঞ্জ উপজেলা ও মিঠামইন উপজেলা, দক্ষিণে বাজিতপুর উপজেলা, পূর্বে মিঠামইন উপজেলা ও অষ্টগ্রাম উপজেলা, পশ্চিমে কটিয়াদি উপজেলা ও করিমগঞ্জ উপজেলা।

## প্রশাসনিক এলাকা
thumb|নিকলী উপজেলার মৌজা জিওকোড ম্যাপ

মোট ইউনিয়ন ৭ টি।
#নিকলী ইউনিয়ন
#দামপাড়া ইউনিয়ন
#কারপাশা ইউনিয়ন
#সিংপুর ইউনিয়ন
#জারইতলা ইউনিয়ন
#গুরুই ইউনিয়ন
#ছাতিরচর ইউনিয়ন

## উপজেলা পরিষদ ও প্রশাসন

## তথ্যসূত্র

## বহিঃসংযোগ
* 

বিষয়শ্রেণী:নিকলী উপজেলা
বিষয়শ্রেণী:কিশোরগঞ্জ জেলার উপজেলা
আউফবাউ নীতি

থাম্ব|288x288px|কোনো অরবিটালে ইলেকট্রন প্রবেশের ক্ষেত্রে '''আউফবাউ নীতি''' অনুসরণ
**আউফবাউ নীতি** কোনো পরমাণু বা আয়নের ইলেকট্রনের বিন্যাস বা কনফিগারেশন নির্ধারণে ব্যবহৃত হয়। এটি 3d ও 4s অরবিটালদ্বয়ের ইলেকট্রন ধারণক্ষমতার ধারাবাহিকতা প্রকাশ করে। আউফবাউ (aufbau) একটি জার্মান শব্দ, যার অর্থ নির্মাণ করা বা উপরে যাওয়া। এ নীতি হলো:

"*কোনো পরমাণুর ইলেক্ট্রনসমূহ তাদের শক্তির উচ্চক্রম অনুসারে প্রবেশ করবে। *"

## ব্যাখ্যা
নীতি অনুযায়ী,

দুটি অরবিটালের মধ্যে কোনটির শক্তি কম বা বেশি, তা অরবিটালদ্বয়ের প্রধান কোয়ান্টাম সংখ্যা ও সহকারী কোয়ান্টাম সংখ্যা দ্বারা নির্ণীত হয়।

প্রধান কোয়ান্টাম সংখ্যা (n) ও সহকারী কোয়ান্টাম সংখ্যা (l) এর যোগফল (n+l) এর মাধ্যমে কোনো অরবিটালের শক্তি নির্ণয় করা হয়।

যেমন:
3d ও 4s অরবিটালের মধ্যে –
3d এর জন্য n=3 এবং l=2 সুতরাং n+l = 3+2=5
4s এর জন্য n=4 এবং l=0 সুতরাং n+l = 4+0=4

4s অরবিটালের শক্তি কম। সুতরাং 4s অরবিটালে আগে ইলেকট্রন প্রবেশ করবে,পরে 3d অরটিলে ইলেকট্রন প্রবেশ করবে।

1s Banerjee book house India kolkata Sodepur

## আরো পড়ুন
* Image: Understanding order of shell filling 
* Boeyens, J. C. A.: *Chemistry from First Principles*. Berlin: Springer Science 2008, 
*  Abstract.
* 
* 
* 

## বহিঃসংযোগ
* Electron Configurations, the Aufbau Principle, Degenerate Orbitals, and Hund's Rule

বিষয়শ্রেণী:পারমাণবিক পদার্থবিজ্ঞান
বিষয়শ্রেণী:রাসায়নিক বন্ধন
মেলোডিক ডেথ মেটাল

**মেলোডিক ডেথ মেটাল** ডেথ মেটাল জন্‌রা (Genre) বা ধারার একটি উপধারা ।

ডেথ মেটালের ভোকালের ধরন হেভি মেটাল থেকেও রুক্ষ, গিটারের কাজ আরো বেশি তীক্ষ্ন ড্রামের কাজে রয়েছে প্রচন্ডতা। ডেথ মেটালের মেলো উপধারায় রয়েছে সত্যিকার অর্থেই মেলোডির ব্যবহার। ড্রামিং এ দুর্দান্ত ছন্দ, গিটারের রিফে অনুপম সুরের দ্যোতনা- এগুলো মেলো-ডেথ মেটালের কিছু বিশেষ গুণাবলি।

## উল্লেখযোগ্য মেলোডিক [[ডেথ মেটাল ব্যান্ড]]

* আমন আমার্থ
* আর্চ এনিমি
* অ্যাট দা গেটস
* অ্যাট্রসিটি
* বিহাইন্ড দা সিনারি
* বিয়ন্ড শ্যাডোস
* ক্যালেনিশ সার্কল
* কারকাস 
* চিলড্রেন অফ বোডম
* সেরিমোনিয়াল ওথ
* ডার্ক ট্রাংকুইলিটি
* ডারকেইন
* ডেটোনেশন
* ডিয়াবলো
* এজ অফ স্যানিটি
* এনফোরসেকেন
* এনার মাই সাইলেন্স
* এনটুম্‌ড
* ইটার্নাল টিয়ার্স অফ সরো 
* একজালটেড
* হিপক্রিসি
* ইলডিসপোজড
* ইন ফ্লেমস
* ইনসমনিয়াম
* কালমাহ 
* মার্সেনারি
* মুনফল
* মোর্স প্রিন্সিপিয়াম এস্ট
* নাইটরেজ
* নর্দার
* নুমেনা
* নাইট ইন গেলস
* অমনিয়াম গ্যাদারাম
* ওপেথ
* স্কার সিমেট্রি
* সেন্টেন্সড 
* স্কাইফায়ার
* সয়েলওয়ার্ক
* সোলার ডন
* সুইডাকরা
* দা ডাস্কফল
* আনঅ্যানিমেটেড
* উইন্টারসান

## গ্রন্থবিবরণী
* Ekeroth, Daniel (2008). *Swedish Death Metal*. Bazillion Points Books. 

## তথ্যসূত্র

বিষয়শ্রেণী:মেটাল উপধারা
বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীতের ব্রিটিশ শৈলী
ডেভিড ক্রিস্টাল

**ডেভিড ক্রিস্টাল**, ওবিই, এফবিএ, এফএলএসডব্লিউ (জন্ম ৬ জুলাই ১৯৪১) একজন ব্রিটিশ ভাষাবিজ্ঞানী, একাডেমিক এবং লেখক।

## তথ্যসূত্র

## বহিঃসংযোগ

* Danny Yee's Book Reviews: David Crystal's books

বিষয়শ্রেণী:ব্রিটিশ ভাষাবিজ্ঞানী
বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:ব্রিটিশ অ-কল্পকাহিনী লেখক
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:ব্রিটিশ রোমান ক্যাথলিক
বিষয়শ্রেণী:২০শ শতাব্দীর ব্রিটিশ অ-কল্পকাহিনী লেখক
রোমান ইয়াকবসন

**রোমান ইয়াকবসন** (; জ- ১১ অক্টোবর, ১৮৯৬ – মৃ- ১৮ জুলাই, ১৯৮২) একজন বিখ্যাত রুশ চিন্তাবিদ ও ভাষাবিজ্ঞানী।

## তথ্যসূত্র

বিষয়শ্রেণী:রুশ ভাষাবিজ্ঞানী
বিষয়শ্রেণী:১৮৯৬-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:মস্কোর লেখক
বিষয়শ্রেণী:রুশ ইহুদি
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি দার্শনিক
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর অনুবাদক
সাংস্কৃতিক ভাষাতত্ত্ব

**সাংস্কৃতিক ভাষাতত্ত্ব **(Philology) বলতে প্রাচীন রচনাবলি ও তাদের ভাষা নিয়ে গবেষণা বোঝায়। আরও বিস্তৃতভাবে বলতে গেলে মানব যোগাযোগের লিখিত অথবা কথ্য রূপের পটভূমি এবং বর্তমান ব্যবহার জানার যে আগ্রহ তাকে সাংস্কৃতিক ভাষাতত্ত্ব বলা যায়। শাব্দিকভাবে চিন্তা করলে ফিলোলজি শব্দে অর্থ হচ্ছে "শব্দের জন্য ভালোবাসা"। যে ভাষা সম্বন্ধে অধ্যয়ন করা হবে তার উৎস এবং বয়সের তুলনায় সে ভাষায় যে সমস্ত লোক কথা বলে তারা এক্ষেত্রে বেশি গুরুত্বপূর্ণ যদিও উৎস ও বয়সের গুরুত্বও উপেক্ষা করার মত নয়। ফিলোলজি শব্দটি গ্রিক ফিলোস (Φιλος - ভালোবাসা) এবং লোগোস (λογος - শব্দ) থেকে এসেছে। এক হিসেবে কোন একটি ভাষাকে বুঝার জন্য ফিলোলজি সেই ভাষার উৎপত্তির অনুসন্ধানে ব্যপৃত হয় যে কারণে এই তত্ত্বকে বলা যেতে পারে প্রাচীন রচনাবলী এবং ভাষার অধ্যয়ন। অবশ্য এটি একটি স্থুল চিন্তাধারা।

বিষয়শ্রেণী:ভাষাবিজ্ঞান
বিষয়শ্রেণী:সাংস্কৃতিক ভাষাতত্ত্ব
বিষয়শ্রেণী:জ্ঞানের শাখা
বিষয়শ্রেণী:ঐতিহাসিক ভাষাবিজ্ঞান
বিষয়শ্রেণী:লিখন
বর্ণনামূলক ভাষাবিজ্ঞান

ভাষাবিজ্ঞানের আলোচনায় **ভাষাবৈজ্ঞানিক বর্ণনা** বা **বর্ণনামূলক ভাষাবিজ্ঞান** বলতে একটি বাক-সম্প্রদায়ে ভাষা কীভাবে প্রকৃতপক্ষে ব্যবহৃত হয় (বা অতীতে কীভাবে ব্যবহৃত হত) তার বস্তুনিষ্ঠ বিশ্লেষণ ও বর্ণনাকে বোঝানো হয়।

ভাষাবিজ্ঞানের সমস্ত উচ্চশিক্ষায়তনিক গবেষণাকর্ম বর্ণনামূলক হিসেবে গণ্য করা হয়। অন্যান্য বৈজ্ঞানিক শাস্ত্রের মতো এখানেও বস্তুনিষ্ঠভাবে বাস্তবতাকে বর্ণনা করার প্রচেষ্টা করা হয় এবং ভাষা কীরকম হওয়া উচিত, এ সংক্রান্ত সমস্ত পূর্বধারণাজাত পক্ষপাত পরিহার করা হয়। 
আধুনিক বর্ণনামূলক ভাষাবিজ্ঞানে ভাষাকে সাংগঠনিক দৃষ্টিকোণ থেকে পর্যবেক্ষণ করা হয়, যার দৃষ্টান্ত বিখ্যাত মার্কিন ভাষাবিজ্ঞানী লিওনার্ড ব্লুমফিল্ড ও অন্যান্যদের গবেষণাকর্মে পরিলক্ষিত হয়। এই ধরনের ভাষাবিজ্ঞানে বিভিন্ন পদ্ধতি ব্যবহার করে ভাষার বর্ণনা করা হয়, যেমন মৌলিক উপাত্ত সংগ্রহ ও বিভিন্ন ধরনের উদ্ঘাটন পদ্ধতি (elicitation method)।

## বর্ণনামূলক বনাম বিধানমূলক ভাষাবিজ্ঞান
ভাষাবৈজ্ঞানিক বর্ণনার সাথে প্রায়শই ভাষিক বিধানবাদের পার্থক্য করা হয়। ভাষিক বিধানবাদ সাধারণত শিক্ষাব্যবস্থায় ও প্রকাশনা খাতে বিদ্যমান, যেখানে কোনও ভাষার প্রমিত বা মানরূপের ব্যবহারকে বিধিবিধানের মাধ্যমে উৎসাহিত করা হয় বা বলপূর্বক প্রতিষ্ঠা করা হয়।

## তথ্যসূত্র

বিষয়শ্রেণী:ভাষাবিজ্ঞান
বিষয়শ্রেণী:বিশ্লেষণ
ঐতিহাসিক ভাষাবিজ্ঞান

**ঐতিহাসিক ভাষাবিজ্ঞান** () ভাষার পরিবর্তন ও তার পরিণামের গবেষণা। ঐতিহাসিক ভাষাবিজ্ঞান শাখাটির মাধ্যমেই একটি আধুনিক শাস্ত্র হিসেবে ভাষাবিজ্ঞানের গোড়াপত্তন ঘটেছিল। ১৭৮৬ সালে অপেশাদার ভাষাবিদ স্যার উইলিয়াম জোনস গ্রিক, লাতিন ও সংস্কৃতের তুলনা করে এদের একটি সাধারণ পূর্বসূরী ভাষা তথা ইন্দো-ইউরোপীয় ভাষাপরিবারের অস্তিত্ত্ব সম্পর্কিত অনুকল্প দাবী করেছিলেন; এই সালকেই ঐতিহাসিক ভাষাবিজ্ঞানের জন্মবছর হিসেবে গণ্য করা হয়। তবে একই সময়ে কিছু হাঙ্গেরীয় ভাষাবিদ ফিনীয় ভাষার সাথে হাঙ্গেরীয় ভাষা ও অন্যান্য উরালীয় ভাষা যে একই ভাষাপরিবারের অন্তর্গত, তা প্রস্তাব করেছিলেন।

১৯ শতকের প্রায় পুরোটা জুড়ে ঐতিহাসিক ভাষাবিজ্ঞান ব্যাপকভাবে অধীত ও গবেষিত হয়। বেশির ভাগ ঐতিহাসিক ভাষাবিজ্ঞানীই ছিলেন জার্মান কিংবা জার্মানিতে প্রশিক্ষণপ্রাপ্ত। এরা ছিলেন তুলনামূলক ভাষাবিজ্ঞানী। তারা সমসাময়িক বিভিন্ন ভাষার মধ্যে তুলনা করে তাদের বংশ-ইতিহাস বের করার চেষ্টা করতেন। ১৯শ শতকে শেষে এসে কিছু তরুণ ভাষাবিজ্ঞানী দাবী করেন যে কালের সাথে ধ্বনি পরিবর্তন সুনির্দিষ্ট নিয়ম মেনে চলে; অর্থাৎ যেকোন ভাষায় নির্দিষ্ট প্রতিবেশে একটি প্রদত্ত ধ্বনি একই নিয়মে পরিবর্তিত হয়। "নব্যব্যাকরণবিদদের" এই অনুকল্প ঐতিহাসিক ভাষাবিজ্ঞানে বিপ্লব আনে, এবং পরবর্তী একশ বছর ধরে এটি অমোঘ নিয়ম হিসেবেই বিবেচিত হয়।

তবে ইদানীং ভাষার পরিবর্তন বিষয়ক গবেষণায় কিছু চাঞ্চল্যকর উপাত্ত বেরিয়ে এসেছে, যা নব্যব্যাকরণবিদদের প্রস্তাবের সাথে ঠিক খাপ খায় না। ভাষা বৈচিত্র্য (vairation) ও ভাষার পরিবর্তনের মধ্যে যোগসূত্র স্থাপন করা সম্ভব হয়েছে। ফলে ঐতিহাসিক ভাষাবিজ্ঞানের গবেষণাও একটি নতুন দিকে মোড় নিয়েছে।


বিষয়শ্রেণী:বিবর্তন
হালখাতা

[thumb|220px|right|[পুরান ঢাকা|পুরান ঢাকার একটি ব্যবসা প্রতিষ্ঠানে হালখাতা]]
**হালখাতা** হলো বছরের প্রথম দিনে দোকানপাটের হিসাব আনুষ্ঠানিকভাবে হালনাগাদ করার প্রক্রিয়া।  বছরের প্রথম দিনে ব্যবসায়ীরা তাদের দেনা-পাওনার হিসাব সমন্বয় করে এদিন হিসাবের নতুন খাতা খোলেন। এজন্য খদ্দেরদের বিনীতভাবে পাওনা শোধ করার কথা স্মরণ করিয়ে দেওয়া হয়; শুভ হালখাতা কার্ড'-এর মাধ্যমে ঐ বিশেষ দিনে দোকানে আসার নিমন্ত্রণ জানানো হয়। এই উপলক্ষে নববর্ষের দিন ব্যবসায়ীরা তাদের খদ্দেরদের মিষ্টিমুখ করান। খদ্দেররাও তাদের সামর্থ্য অনুযায়ী পুরোনো দেনা শোধ করে দেন। আগেকার দিনে ব্যবসায়ীরা একটি মাত্র মোটা খাতায় তাদের যাবতীয় হিসাব লিখে রাখতেন। এই খাতাটি বৈশাখের প্রথম দিনে নতুন করে হালনাগাদ করা হতো। হিসাবের খাতা হাল নাগাদ করা থেকে "হালখাতা"-র উদ্ভব।  বাংলাদেশ ও ভারতের পশ্চিমবঙ্গের বিভিন্ন জেলায় ছোট বড় মাঝারি যেকোনো দোকানেই এটি পালন করা হয়ে থাকে।

মূলত হালখাতার আচারটি বাঙালি মুসলমানদের দারা শুরু হয়েছিল। বাঙালিরা হালখাতা শুরু করার আগে, হালখাতার প্রথম পাতায় "বিসমিল্লাহির রহমানির রহিম" ও "এলাহি ভরসা" লেখেন। ‘হাল’ শব্দটি ফার্সি ভাষা থেকে এসেছে। ফারসি শব্দ ‍‍‘হাল‍‍’ এর অর্থ হচ্ছে ‍‍‘নতুন‍‍’। একসময় বাংলার নবাব মুর্শিদকুলি খাঁ একটি নতুন রীতি প্রচলন করেন, যেটি একসময় ‘পুণ্যাহ‍‍’ হিসেবে পরিচিত ছিল। কালের পরিক্রমায় ‘পুণ্যাহ‍‍’ উৎসব হারিয়ে গেলেও হালখাতা এখনও স্বমহিমায় টিকে রয়েছে। হালখাতা খোলার আগে পুরান ঢাকার মুসলমানরা হালখাতার দাওয়াতের আয়োজন করেন। এই হালখাতার দাওয়াতের পূর্বে শুভ হালখাতার দাওয়াতের পত্র বিতরণ করা হয় নিমন্ত্রণ জানাতে। এই দাওয়াতকে ঘিরে দোয়া মাহফিল ও মিলাদ মাহফিলের মতন বিভিন্ন বাঙালি ধর্মীয় আচার পালন করা হয়। নতুন বছরের শুরুতে ব্যবসার মঙ্গল কামনা করেন। এইসব মাহফিল শেষে মিষ্টান্ন বিতরণ করা হয়। অনেক ব্যবসায়ীরা পহেলা বৈশাখের আগের দিন ও পরের দিনের মাঝের যেকোন একটি দিন বেছে নেয় হালখাতার দাওয়াত, দোয়া ও মিলাদ পরানোর জন্য। নববর্ষের দিন সকল ক্রেতা বা দর্শকদের মিষ্টি ও ঠান্ডা পানীয় দিয়ে আপ্যায়ন করে বাঙালি মুসলমান ব্যবসায়ীরা।
হালখাতার মাধ্যমে ক্রেতা-বিক্রেতার মাঝে সৌহার্দপূর্ণ সম্পর্কের সেতুবন্ধন তৈরি হয়। পরে হিন্দুরা এই প্রথা গ্রহণ করে। পহেলা বৈশাখের সকালে সনাতন ধর্মাবলম্বী দোকানী ও ব্যবসায়ীরা সিদ্ধিদাতা গণেশ ও বিত্তের দেবী লক্ষ্মীর পূজা করে থাকেন এই কামনায় যে, তাদের সারা বছর যেন ব্যবসা ভাল যায়। 
দেবতার পূজার্চনার পর তার পায়ে ছোঁয়ানো সিন্দুরে স্বস্তিকা চিহ্ন অঙ্কিত ও চন্দন চর্চিত খাতায় নতুন বছরের হিসেব নিকেশ আরম্ভ করা হয়। এই দিন ক্রেতাদের আনন্দদানের জন্য মিষ্টান্ন, ঠাণ্ডা পানীয় প্রভৃতির ব্যবস্থা করে থাকেন ব্যবসায়ীরা। অনেক ব্যবসায়ী অক্ষয় তৃতীয়ার দিনেও *হালখাতা* বা *শুভ মহরৎ* পূজা করে থাকেন।

## তথ্যসূত্র

বিষয়শ্রেণী:বাংলাদেশের সাংস্কৃতিক উৎসব
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:উৎসব
বিষয়শ্রেণী:অর্থনীতি
বিষয়শ্রেণী:ভারতের সাংস্কৃতিক উৎসব
বিষয়শ্রেণী:বাঙালি উৎসব
জাহাঙ্গীরনগর

**জাহাঙ্গীরনগর** ঢাকা শহরের প্রাচীন নাম। মোগল শাসন কালে সম্রাট জাহাঙ্গীরের নামানুসারে ঢাকার নাম রাখা হয় জাহাঙ্গীরনগর।

## নামকরণ
১৬১০ সালে সুবেদার  ইসলাম খান চিশতি ঢাকায় বাংলার রাজধানী স্থানান্তর করেন। প্রথমবারের মত ঢাকা রাজধানী হওয়ার মর্যাদা লাভ করে। তিনি মুঘল সম্রাট জাহাঙ্গীরের নামানুসারে ঢাকার নামকরণ করেন *জাহাঙ্গীর নগর*। ১৬১৩ সালে মৃত্যুর আগে সুবেদার দলুয়া বা ধোলাই নদীর (বর্তমান বুড়িগঙ্গা) তীরে একটি দুর্গ প্রতিষ্ঠা করেন যার নাম ছিল “কেল্লা-ই-জাহাঙ্গীর”। এই কেল্লাতেই পরবর্তীকালে ইংরেজরা নবাব সিরাজদৌলার স্ত্রী-সন্তানদের বন্দী করে রেখে ছিল।

## বিশ্ববিদ্যালয়
এই নামটির প্রতি শ্রদ্ধা জানাতে, ১৯৭০ সালে জাহাঙ্গীরনগর মুসলিম বিশ্ববিদ্যালয় যা পরবর্তী কালে জাহাঙ্গীরনগর বিশ্ববিদ্যালয় হিসাবে ঢাকার অদূরে সাভার এলাকায় প্রায় ৬৯৭.৫৬ একর এলাকায় একটি সম্পূর্ণ আবাসিক পাবলিক বিশ্ববিদ্যালয় প্রতিষ্ঠিত হয়েছিল।

## তথ্যসূত্র

বিষয়শ্রেণী:বাংলাদেশের ইতিহাস
বিষয়শ্রেণী:জাহাঙ্গীরনগর বিশ্ববিদ্যালয়
নিল্‌স হেনরিক আবেল

right|thumb|নিল্‌স হেনরিক আবেল
**নিল্‌স হেনরিক আবেল** (নরওয়েজীয়: Niels Henrik Abel) (আগস্ট ৫, ১৮০২ - এপ্রিল ৬, ১৮২৯) একজন নরওয়েজীয় গণিতবিদ। তিনি নরওয়ের ফিন্ডোতে দরিদ্র এক ধর্মযাজকের কুঁড়েঘরে জন্মগ্রহণ করেন।

১৮২২ সালে আবেল ক্রিস্টিয়ানিয়া বিশ্ববিদ্যালয়ে যোগ দেন। কিন্তু সম্পূর্ণ নিজ উদ্যোগে গণিত অধ্যয়ন করেন। তার অগ্রজ হোল্মবোয়ে তার মধ্যে সম্ভাবনা দেখতে পেয়েছিলেন। বিশ্ববিদ্যালয় থেকে স্নাতক হবার পর তিনি বার্লিন ও প‍্যারিসে অধ্যয়ন করেন। আ ক্রেলে-র সাথে বার্লিনে সাক্ষাৎ হয়। ক্রেলে-র কাছ থেকে তিনি প্রভূত সহায়তা পান ও তার সাথে মিলে *Journal für die Reine und Angewandte Mathematik* নামের গবেষণা পত্রিকা প্রতিষ্ঠা করেন। প্যারিসে থাকাকালীন অবস্থায় অসাধারণ কৃতিত্বের পরিচয় দিলেও সে অনুযায়ী সুনাম পাননি। ১৮২৭-এর মে-তে নরওয়েতে ফিরে আসেন। স্বদেশে ফিরে তিনি কোন চাকরি পাননি, তাই দরিদ্রতার সাথে যুদ্ধ করেই গবেষণা চালিয়ে যান। ২৬ বছর বয়সে যক্ষ্মায় আক্রান্ত হয়ে অকালে মৃত্যুবরণ করেন। বার্লিন থেকে তার কাছে অধ্যাপনার চাকুরির নিয়োগপত্র আসে, কিন্তু তার কিছুদিন আগেই তিনি মারা যান।
## অবদান
আবেলের গবেষণার বিখ্যাত ফলাফলগুলো নিম্নরূপ:
* পঞ্চম বা তার বেশি মাত্রার বীজগণিতীয় সমীকরণসমূহ সাধারণভাবে বীজগণিতীয় পদ্ধতিতে সমাধান করা সম্ভব নয়। আবেল মাত্র ১৯ বছর বয়সে এটি প্রমাণ করেন। এটি আবেল-রুফিনি উপপাদ্য হিসেবে পরিচিত।
* আবেলীয় সমীকরণসমূহ বীজগণিতীয় পদ্ধতিতে সমাধান করা সম্ভব।
* ধারা সম্পর্কিত সাধারণ তত্ত্ব, বিশেষ করে দ্বিপদী ধারা সংক্রান্ত তত্ত্ব। 
* বীজগণিতীয় ফাংশন সংক্রান্ত তত্ত্ব, বিশেষ করে উপবৃত্তাকার ফাংশন সংক্রান্ত তত্ত্ব।
* আবেলীয় যোগজ
* আবেলের উপপাদ্য

বীজগণিত ও গাণিতিক বিশ্লেষণ নিয়ে আবেলের কাজ ছিল সুপাঠ্য এবং তার সময়কার সর্বোচ্চ মানের গাণিতিক গবেষণা হিসেবে পরিগণিত।

## তথ্যসূত্র

## বহিঃসংযোগ
* ''Abhandlung über eine besondere Klasse algebraisch auflösbarer Gleichungen'' আবেলের লেখা ১৮২৯ সালে প্রকাশিত বইয়ের অনলাইন সংস্করণ, মিশিগান বিশ্ববিদ্যালয়ের সৌজন্যে

বিষয়শ্রেণী:১৮০২-এ জন্ম
বিষয়শ্রেণী:১৮২৯-এ মৃত্যু
বিষয়শ্রেণী:নরওয়েজীয় গণিতবিদ
বিষয়শ্রেণী:১৯শ শতাব্দীর নরওয়েজীয় গণিতবিদ
বিষয়শ্রেণী:নরওয়েতে যক্ষ্মায় মৃত্যু
বিষয়শ্রেণী:অসলো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিলস হেনরিক আবেল
বিষয়শ্রেণী:নরওয়েজীয় লুথারান
বিষয়শ্রেণী:১৯শ শতাব্দীতে যক্ষ্মায় মৃত্যু
পেরগা-র আপোল্লোনিয়ুস

গ্রিক গণিতবিদ অ্যাপোলোনিয়াস  (আনু.  খ্রিস্টপূর্ব ২৬২- খ্রিস্টপূর্ব ১৯০) একজন গ্রিক জ্যামিতিবিদ ও জ্যোতির্বিদ ছিলেন। আলেকজান্দ্রিয়া স্কুলের সাথে জড়িত ছিলেন। জ্যামিতির কনিক শাখার উন্নয়নের পিছনে তার অবদান অনেক।

বিষয়শ্রেণী:প্রাচীন গ্রিক গণিতবিদ
বিষয়শ্রেণী:গ্রিক ও রোমীয় জ্যোতির্বিদ
বিষয়শ্রেণী:খ্রিস্টপূর্ব ২৬২-এ জন্ম
বিষয়শ্রেণী:খ্রিস্টপূর্ব ১৯০-এ মৃত্যু
বিষয়শ্রেণী:জ্যামিতির ইতিহাস